garraiari / garraiatzaile\ngarraiatu (Egungo testuen corpusean 8.787 agerraldi; orobat karraiatu g.er., karreatu g.er., karreiatu g.er., eta karriatu g.er.), garraia, garraiatzen 1 du ad toki batetik beste batera gauza aski handi bat edo gauza multzo bat eraman, tresna edo era bereziren batez.\nNeska garraiatzen zuen anda kalera irten zen. Lopez de Arana «Manhattan Transfer» - John Dos Passos - 534. orr.\nEta agentziak hobe lukeela fardelak garraiatzeko erremolke ttiki bat erantsi izan balu. Patxi Zubizarreta «Jeans-ak hozkailuan» - 50. orr.\nHoinbeste puska eta hoinbeste karga beste nunbaitik eta beste nolazpait ez litazkeenetz karraiatzen ahal. Herria 2001-07-12\nEta mendi horietan barrena gurdiak etengabe doaz mazelaz mazela Tom ibaiaren haran aldera, platinoa, urrea, zilarra, kobrea eta berun urreduna garraiatuz. Karlos Zabala «Mikel Strogoff» - Jules Verne - 302. orr.\nMerkatariek ubideetan zehar salgaiak garraiatzeko erabiltzen dituzten gabarrak ziruditen. Felipe Juaristi «Airezko emakumeak» - 23. orr.\nAitatxi Zozaiako dorrera garraiatu zuten, orgaz, bertze zenbait kolpaturekin batean. Aingeru Epaltza «Mailuaren odola» - 49. orr.\nLuis Mehainekoa gaztearen hilotza gurekin genekarren, lau mandok garraiaturiko organ. Aingeru Epaltza «Mailuaren odola» - 303. orr.\nItaliano airekoak Saboya 79 motakoak ziren, 1 000 kilo bonba garraiatzeko eginak. Angel Aintziburu / Jean Baptiste Etxarren «Luzaiden gaindi» - 145. orr.\nIkatza garraiatzen zuten bi bagoiren artetik. Lopez de Arana «Manhattan Transfer» - John Dos Passos - 21. orr.\nIkaztegian ez zegoen zakuak pisatzeko edo ikatza garraiatzeko deus. Anjel Lertxundi «Ihes betea» - 223. orr.\nIkatza hiriburura itsasoz garraia dadin nahi du. - 17. orr.\nBehorrek garraiatzen zituzten fardelek estalkiak zeuzkaten. Koro Navarro «Zalakain abenturazalea» - Pio Baroja - 89. orr.\nSSTAR, garraia daitekeen erreaktore nuklearra. Berria - Gaiak 2004-09-05\nHor ere behar zuen gelditu salgai garraiatzen ari zenak. Angel Aintziburu / Jean Baptiste Etxarren «Luzaiden gaindi» - 125. orr.\nZakuak garraiatzekorik gabe, zer egin behar nuen? Anjel Lertxundi «Ihes betea» - 224. orr.\n· Hasiera batean Iberdrolak izan behar zuen energia hori garraiatzeaz arduratu behar zuena. Berria - Euskal Herria 2004-08-05\n· Apaizek gurdiak garraiatzen dituzte jauretxean. Elizen arteko biblia JrGt 1,30\nLarunbata da; ez duzu zilegi ohatila garraiatzea. Elizen arteko biblia Jn 5,10\n2 (garraiagailurik gabe)\nZamak garraiatzeko edo ganbarara igotzeko bazuen indar aski. Xabier Mendiguren Elizegi «16 ipuin amodiozko» - 88. orr.\nGelako bertze muturrera garraiatu behar izan nuen trasteria guztia. Aingeru Epaltza «Rock'n'roll» - 84. orr.\nAsteazkenean, nire gorputz abaildua lantokitik Josurenera garraiatu nuenean. Aingeru Epaltza «Rock'n'roll» - 292. orr.\nPitin bat edana inoiz, bere burua etxera garraiatu nahi baina norabiderik aurkitu ezinik, jitoan edo nora ezean. Joxean Agirre «Romain zen bere izena» - 134. orr.\nMozoloaren aztikeria emakumeek gizonezkoak liluratzeko (oheraino garraiatzeko, alegia). J.M. Olaizola "Txiliku" «101 gau» - 21. orr.\nLaguna bilatu, ohe-barruraino karriatu eta harekin larrutan egin. Iñaki Segurola «Gaur ere ez du hiltzeko eguraldirik egingo» - 22. orr.\nIturri aurrean, auskalo zenbat gorpu garraiaturiko bere esku handiekin garbitu zidan aurpegia. Ramon Saizarbitoria «Gorde nazazu lurpean» - 384. orr.\nMaleta garraiatzen lagunduko didazu? Javi Cillero «Hollywood eta biok» - 44. orr.\nEskolako umeek garraiatu zituzten adreiluak. Koro Navarro «Zortzi kontakizun» - Isaac B. Singer - 43. orr.\nEmirra denda barruan zegoen gatibuak kanpamentura garraiatu zituztenean. Karlos Zabala «Mikel Strogoff» - Jules Verne - 259. orr.\nHaien azpian, oin batzuetara baino ez, izotz puskak jaisten ziren, ibaiaren ur lasterrak garraiaturik. Karlos Zabala «Mikel Strogoff» - Jules Verne - 441. orr.\nHodi horietako odol-emariak bero kantitate handia garraiatzen du gainaldera. Irene Aldasoro «Giza gorputza lanean» - John Lenihan - 80. orr.\nBeste era bateko garraio-lana ere egiten du odolak: gantza garraiatzen du gorputzaren erreserbetatik gibelera. Irene Aldasoro «Giza gorputza lanean» - John Lenihan - 155. orr.\nEtengabe garraiatu behar da oxigenoa gorputzeko zelula guztietara. Irene Aldasoro «Giza gorputza lanean» - John Lenihan - 157. orr.\nPentsamendua garraiatzen duen mintzaira. Itxaro Borda «Hiruko» - 99. orr.\nEuskal sistemak kolera eta herra hori garraiatzen du, literaturaren, eskolaren [...] eta oro har, kulturaren bidez (jo ta ke irabazi arte). Itxaro Borda «Hiruko» - 91. orr.\nEta zahar jendea beren penak garraiatu ezinik itsasoari begiratuz iragana berritzera. Joxean Agirre «Romain zen bere izena» - 45. orr.\nPsikiatra ospetsu bati entzuna zion, egun batzuk lehenago, besteen atsekabeek lagundu egiten diotela norberari bereak garraiatzen. Imanol Zurutuza «Errautsera arteko sugarra» - 61. orr.\nUrte horretan itsasopeko telefono haria aldi bereko 138 elkarrizketa "garraiatzeko" gai zen. Pello Salaburu «XX. mendearen argi-itzalak» - 79. orr.\nInformazioa garraiatzeko zuntz optikoaren ahalmena. Iñaki Heras «Txanponaren bi aldeak» - 159. orr.\nbat garraiatu (3); batera garraiatu (3); garraiatu ahal (5); garraiatu behar (19); garraiatu behar izan (4); garraiatu beharko (3); garraiatu eta (11); garraiatu genituen (3); garraiatu nahi (3); garraiatu ohi (3); garraiatu zituen (3); garraiatu zituzten (3); garraiatu zuen (8); garraiatu zuten (4); garraiatuko dituen (3); garraiatzea eta (3); gehiegi garraiatu (3); salgaiak garraiatuko (3); zehar garraiatu (3)\nabereak garraiatzeko (3); batetik bestera garraiatzeko (3); bestera garraiatzeko (3); eta abereak garraiatzeko (3); garraiatzeko balio (3); garraiatzeko erabiltzen (7); garraiatzeko ez (3); garraiatzeko gai (4); garraiatzeko kableak (6); garraiatzeko kableak moztu (4); garraiatzeko sistema (4); garraiatzeko sistemako (5); garraiatzeko sistemako kableak (4); gasa garraiatzeko (4); itsasoz garraiatzeko (3); merkantziak garraiatzeko (10); porlana garraiatzeko (14); porlana garraiatzeko kableak (6); porlana garraiatzeko sistema (3); porlana garraiatzeko sistemako (4); salgaiak garraiatzeko (5); ura garraiatzeko (3); urtegiko porlana garraiatzeko (4)\nbatera garraiatzen (3); batetik bestera garraiatzen (3); bestera garraiatzen (4); edo garraiatzen (5); erregaiak garraiatzen (3); eta garraiatzen (5); garraiatzen ari (11); garraiatzen ari zen (4); garraiatzen da (4); garraiatzen den (7); garraiatzen dira (4); garraiatzen ditu (9); garraiatzen dituen (3); garraiatzen dituzte (10); garraiatzen dituzten (9); garraiatzen du (6); garraiatzen duen (7); garraiatzen dute (8); garraiatzen duten (8); garraiatzen eta (3); garraiatzen lagunduko (3); garraiatzen nuen (3); garraiatzen zion (4); garraiatzen zituen (18); garraiatzen zituen kamioi (3); garraiatzen zituzten (12); garraiatzen zituztenean (3); garraiatzen zuen (15); garraiatzen zuten (15); kanpora garraiatzen (3); maletak garraiatzen (3); zakuak garraiatzen (3); zama garraiatzen (3)


Maddi Bilbao eta June Telletxea: "Gure etxeetan bakarturik eta isilik nahi izan gaituzte, eta argi dago ez dutela lortu” - Bilbo - Uriola.eus\nMaddi Bilbao eta June Telletxea: "Gure etxeetan bakarturik eta isilik nahi izan gaituzte, eta argi dago ez dutela lortu”\nuriola.eus 2021-03-12 14:24\nBilboko Gazte Sare Feministako kideak dira Maddi Bilbao Aretxaga eta June Telletxea Franco. Aurtengo martxoaren 8an 'neska* gazteok elkar saretuz, sistema arrakalatu' lelopean irten dira kalera. Mugimendu feministako kide diren aldetik, aurtengo aldarrikapenetaz egon gara haiekin hizketan.\nMartxoaren 8an Bilbo Feminista Saretzenek hiru ekintza antolatu zituen Bilboko leku ezberdinetan. Badute esanahi berezirik leku horiek?\nAurtengo gaiarekin zerikusia dute. Atzerritarren bulegoan egindako ekintza, legediaren izaera arrazista salatzeko egin genuen. Arrazismoak pertsona migratuak egoera irregularrean bizitzera kondenatzen ditu eta prekarietate gordinean murgiltzera daramatza. Errealitate hau are konplexuagoa bihurtzen da emakume migratuen kasuan, horietako asko guztiz gutxietsita dauden zaintza lanen munduan murgiltzen baitira, euren bizi-baldintzak are gehiago kaxkartuz.\nAtzerritarren bulegotik udaletxera jaitsi ginen astelehenetako pentsionisten mobilizazioari elkartasun keinu bat eginez, eta zubia zapiz bete genuen, zaintza lanei lotutako prekarietatea salatuz.\nBertatik Iberdrola dorrera jarraitu genuen, argia bezalako oinarrizko eskubideak negozio bihurtzen dituzten transnazionalak markatzeko eta milaka emakume pobrezia energetikoan bizitzera kondenatzen dituela salatzeko.\nZapalkuntzen arteko lotura erakutsi nahi genuen. Argi utzi errotiko aldaketa bat ekarriko duen borroka feminista artikulatu nahi badugu, arrazakeriaren eta kapitalismoaren aurkako feminismoa izan behar duela.\nArrazismoa erdigunera ekarri du aurten mugimendu feministak. Zergatik?\nBilbon denbora daramagu emakume zuri zein arrazializatuek osatutako espazioak artikulatzen, baina oraindik lan handia dugu egiteko pribilegioak deseraikitzen zein ikuspegi ez-koloniala barneratuko duen lan egiteko moduak sortzen. Mugimenduan ditugun erronka hauei erantzunez heldu diogu gaiari aurten eta bide horretan lanean jarraituko dugu.\nM8 heldu baino lehen neska* gazteok dituzuen pribilegioetaz hausnartzeko tailerrak antolatu dituzue auzo ezberdinetan. Aurreko ideian dute jatorria tailerrek?\nMugimendu feministaren parte diren emakume arrazializatuek argi utzi diguten bezala (aurrera eraman duten urteetako borrokaren bidez, Euskal Herriko Jardunaldi Feministetan, konpartitzen ditugun mugimenduaren espazioetan…) zapalkuntza horretan guri dagokiguna, gure zuritasunak ematen dizkigun pribilegioen inguruan hausnartzea, zalantzan jartzea, geure burua interpelatzea eta deseraikuntzaren bidean pausuak ematea da.\nGure helburua bide hori egiten hastea da, jakinik luzea izango dela, eta borrokari beste ekarpen bat egiteko asmoz planteatu genituen`gure pribilegioak birpentsatuz´ saioak.\nSistema arrakalatzeko deialdia ere egin du aurten Euskal Herriko Mugimendu feministak. Non du jatorria erabaki horrek?\nEgungo egoera ez da osasun krisia soilik, krisi sistemikoa da. Pandemiak agerian utzi du sistema kapitalista, heteropatriarkal eta arrazista honetan bizitza ez dela jasangarria. Gainera, emakumeok daramagu bizitza sostengatzeko ezinbestekoak diren zaintza lanen zama.Horregatik diogu egoera honi buelta emateko sistema osoa arrakalatu beharra dagoela.\nNolakoa izan da aurten martxoak 8ko eguna antolatzea egungo neurriei eta egoerari dagokionez?\nZailagoa izan da pandemia egoeragatik. Bilbo Feminista Saretzen espaziotik martxoaren 8an kaleak aldarri feministaz betetzeko apustua egin zen, betiere arduraz eta gure buruak zainduz, beharrezkoak ziren segurtasun neurriak hartuz. Horrek antolakuntza eta koordinazio maila handia eskatu du, txalotzekoa da honen atzean ibili diren emakume guztiek egindako lana: manifestazioa diseinatzen ibili direnak, baliabide komunikatiboak produzitu dituztenak, ekimenak antolatu dituztenak, segurtasun txandak egin dituztenak, auzo mailan antolatu direnak… Argi geratu da antolakuntza feministaz dena dela posible eta gure aldarriak plazaratzeko modu asko daudela.\nManifestazioa egitearen inguruan eztabaida handia egon da azken egunetan. Zuek kalera ateratzeko hautua egin duzue, zergatik?\nEsan bezala, egoera honek antolakuntza baldintzatzen du, baina horrek ez du esan nahi gure aldarria kalean egon behar ez denik. Argi dago denon osasuna bermatzeko beharrezkoak diren segurtasun neurriak mantendu behar direla, baina bereziki deigarria iruditzen zaigu zelako eztabaida sortu den M8 egunarekin, orain arte hainbat mobilizazio egin baitira inolako zalapartarik sortu gabe.\nArgi dago honen atzean borroka feminista kriminalizatzeko eta mezua desitxuratzeko asmoa egon dela, baina pozik diogu, oraingoan ere ez dutela lortu.\nM8ari begira, Bilboko Udalak aitortu egingo du emakumeek pandemian bizitza sozialari eta ekonomikoari egindako ekarpena.\nMartxoak 8 edo azaroak 25 bezalako egunetan, berriro ere Bilboko Udalak bere aurpegiaren garbiketa egiteko helburua du, eta noski, inoiz ez du zapaltzen gaituen sistema bera zalantzan jartzen. Bide horretan eman beharko lukeen aurreneko pausua ere ez du eman: Bilboko mugimendu feministaren zilegitasuna kontuan izatea, eta behingoz mugimendu feministaren aldarriak aintzat hartzea.\nBilboko elkarte-talde feministen artean saretzeko apustua egin zenuten aspaldi.\nBilboko Mugimendu Feminista oso anitza da eta hori oso aberasgarria da gure ustez. Gure artean saretzea, koordinatzea eta antolakuntza zehatz bat definitzea mugimendu feministak egin duen urteetako lanaren emaitza da.\nNola joan da?\nEztabaida ugari eman dira eta hartutako erabakiak praktikara eramatearen fruituak ikusten ari gara M8 edo AZ25 bezalako egun zehatzetan. Baita ematen diren erasoen auzoetako erantzunetan. Mugimendu Feministaren bateratzea ematea, ez bakarrik mobilizazioetan baizik eta helburu zein irakurketetan pausu garrantzitsua dela uste dugu; elkarrekin askoz ere indartsuagoak garelako.\nZeintzuk dira gazte sarearen erronkak? Eta Bilboko emakume gazteenak?\nLogika horretan ere antolatzen gara Bilboko neska* gazteok. Badira urteak Bilboko auzo ezberdinetako neska* gazte taldeak gure artean saretzeko beharra ikusi genuela, gure artean lagundu eta gure auzoetako perspektibatik aterata Bilboko errealitatea kontuan izango duen borrokak martxan jartzeko.\nNolako eragina izan du pandemiak Bilboko talde feministen lan politikoan?\nAurretik aipatu dugun bezala, pandemia ez da arazoa bakarrik, borroka feministan elkar zaintzeko ahalegina egin dugulako eta egoera berriari egokitzeko gaitasuna izan dugulako, hausnarketarako denbora hartuz.\nBaina kontuan izanda erakunde publikoetatik berriro ere, kapitalaren defentsan neurri ezberdinak hartu direla, herri mugimenduak, eta horren baitan mugimendu feministak, traba handiak izan ditu bere lana aurrera eramateko, baina oringoan osasunaren arazoaren aitzakiarekin. Gure etxeetan bakarturik eta isilik nahi izan gaituzte, eta argi dago ez dutela lortu.\nPandemiak mugimendu feminista indartu ala ahuldu duela uste duzue?\nEz bata ez bestea, gure ustez mugimendu feminista indartsu dago eta argi dago egoerak gure jardun politikoaren berregokitzapena dakarrela, batez ere borrokatzeko tresnei dagokienez, baina aurretik esan dugun moduan, testuinguru honek agerian utzi du mugimendu feministak aspalditik salatutakoa: sistema ez da jasangarria, eta bizitzak erdigunera elkartzeko unea dela.Mugimendu feministaren berrespena izan da.\nZer dute hobetzeko instituzioek arlo honetan?\nMugimendu feminista beraren zilegitasuna aitortzea, entzutea eta dagokion lekua ematea, hortik hasita, eman beharreko bidea luzea izango da.


GoWikipedia - Raymond Carver\nClatskanie, 1938ko maiatzaren 25a\nPort Angeles, 1988ko abuztuaren 2a (50 urte)\nidazlea, poeta, gidoilaria eta autorea\nO. Henry Award (1983)\nRaymond Clevie Carver, Jr. (Clatskanie, Oregon, 1938ko maiatzaren 25 — Port Angeles, Washington, 1988ko abuztuaren 2), AEBetako idazlea izan zen. Poemak eta kontakizun laburrak idatzi zituen. Errealismo zikina mugimenduaren egile garrantzisua izan da. Alkoholikoa izan zen, nahiz eta bere bizitzako azken hamaika urteetan ez zuen edan. 50 urte betetzear zegoela hil zen.\n2 Ezaugarri literarioak\nCarver Washington estatuan hazi zen. Aitak zerrategi batean egiten zuen lan; arrantzalea eta alkoholikoa zen. Ama zerbitzari eta saltzaile lanetan ibili zen. Anaia bat izan zuen, 1943an jaiotakoa.\nEskola garaian krimenezko eleberriak eta arrantza zein ehizako aldizkariak irakurtzen zituen.\nInstitutua bukatu ostean, aitarekin egin zuen lan, eta handik urtebetera, hemeretzi urterekin, bere lehen emaztea izango zenarekin ezkondu zen, hamasei urteko Maryann Burk-ekin. Alaba bat izan zuten segituan, eta handik gutxira seme bat.\nKaliforniara bizitzera joan ziren amaginarrebarengandik hurbil egoteko, eta Chico State College unibertsitateko ikastaro batean izena eman zuen. Bertan ezagutu zuen John Gardner idazlea, bere irakasle eta mentore izango zena, eta bere bizitzan zein obran eragin handia izango zuena. Haren babespean izan zuen Carverrek bere lehen argitalpena, "The Furious Seasons" izeneko ipuina, William Faulkneren eragina zuena. Narrazio gehiago ere argitaratu zituen hainbat aldizkari eta egunkaritan. Idazten zituen ipuinen argumentu ohikoena gizarteak erdeinatutako langileen bizitza izaten zen.\n1967 urtea mugarria izan zen Carverren lan literarioan. Will You Please Be Quiet, Please? kontakizuna Best American Short Stories antologian agertu zen, eta Near Klamath poema bilduma argitaratzear zegoen.\nLiburuzain bezala egin zuen lan, ospitale batean gaueko zaintzale, ofizina batean administrazio-lanetan ere ibili izan zen, testuliburuen edizioan ere bai, unibertsitateko lektore modura...\nUrteetan askotariko lanetan aritu izan zen, seme-alabak hezten eta idazten saiatzen, edateari ematen hasi zenean. Idazteari utzi zion, lektore lanetan ere arazoak izan zituen, alkoholismoari lotutako gaixoaldi batzuengatik lanpostua galdu zuen arte. 1973an edana uzten saiatu zen, baina ez zuen lortu. Diru arazo larriak ere baziren tartean.\n1976 urte bukaera aldera, hilabete gutxi batzuetan lau aldiz egon zen ospitaleratua, alkoholismoa zela-eta. Maryann Carver bere emaztearengandik aparte bizitzen hasi zen. 1977ko ekainean edateari utzi zion, eta ez zuen bere bizitzan gehiago edan; 11 urtez egon zen edan gabe, hil zen arte.\nCarverrek berak esaten zuen "Bad Raymonds Days" garaia atzean utzi eta bere bigarren bizitzaren hasiera izan zela 1977 urte hura. Edana uzteaz gain, bere bigarren emaztea izango zen Tess Gallagher poeta ere urte horretan ezagutu zuen, Dallas-eko (Texas) idazleen konferentzia batean.\nAlkohola utzi ondoren aldi batez idatzi ezinik egon zen, baina berriro hasi zen idazten. 1981 urtean argitaratu zen Zertaz ari garen maitasunaz ari garenean ipuin-bilduma. Handik bi urtetara, 1983an, kaleratu zen Katedrala liburua, hura ere ipuinez osatua. Liburu batetik besterako estiloa aldatu egin zuen.\nZertaz ari garen maitasunaz ari garenean liburuan agertzen den Bainua ipuinaren bertsio bat dago Katedrala liburuan, Gauza xumea baina ona bezala izendatu zuena. Lehenengoa estilo minimalista eta murritzean dago idatzita; ipuinaren bigarren bertsioko estiloa oparoagoa da, baita luzeagoa ere, eta amaiera baikorragokoa.\nEsquire aldizkarian editore izan zuen Gordon Lishen eragina dute Carverren lehen idatziek. Lish-ek aholkatzen zion 15 hitz erabili behar zituen lekuan, 5 besterik ez jartzeko. Editoreak idazleari ez ote zion testua gehiegi aldatu, horren inguruko eztabaida handiak egon dira, baita oraindik ere. Bere bizitzako azken urteetan, Lishen aldaketekin argitaratutako ipuinak berriro argitaratzen hasi zen Carver, hasiera batean berak idatzi zituen moduan. Bera hil eta gero ere Beeginers liburua argitaratu zen, 2009 urtean, Tess Gallagher bere alargunak Carverren ipuinen hasierako bertsio orijinalak emanda .\nKatedrala liburuan erabilitako estilo berberean hasi zen idazten harrezkeroztik, baita aurreragoko bere testu batzuk berridazten ere.\nTess Gallagher poetarekin bizi izan zen Sirakusan, bertako unibertsitatean irakasle aritu ziren biak: Gallagher idazketa kreatiboko ikastaroetan koordinatzaile, eta Carver ingeleseko departamentuko irakasle. Bikote ezaguna ziren, etxe aurrean "Idazleak lanean" zekarren kartel bat jartzen zuten, jendeak bakarrik uzteko.\n1982an, Carver eta bere lehen emaztea, Maryann, banatu egin ziren, eta 1988an ezkondu zen Tess Gallagherrekin, hil baino sei hilabete lehenago.\n1988ko abuztuan hil zen Raymond Carver, biriketako minbiziagatik.\nRaymond Carverren idazkera minimalistatzat hartu izan da: esaldiak zein paragrafoak laburrak dira, kontakizunak ere motzak. Eszenografia eta pertsonaia gutxirekin eraikitakoak, ekintza gutxiesten dutenak. Apaingarri estilistikorik ez du erabiltzen Carverrek, idazkera soila du eta estilo zuzena darabil.\nAgertzen diren pertsonaiak bazterrekoak dira: langabetuak, alkoholikoak, dibortziatuak, noraezean dabiltzanak... eta hausnarrean dihardute, pertsonaien kontzientzia erakusten du kontakizunak: haien zalantzak, pentsamenduak, obsesioak.\nCarverren kontakizunek ez dute ipuinen egitura klasikoa jarraitzen, "hasiera-korapiloa-askaera" delakoa. Eta konklusio argi batera iristen den bukaerarik ez dago bere ipuinetan; bat-batean bukatzen da kontakizuna, nahiz eta aurrera segi lezakeen.\nKritikak errealismo zikina bezala izendatu zuen Carverren idazteko modua.\nBeeginers (2009), hilondokoa\nKatedrala (Cathedral, 1993). Elkar argitaletxea, 1993. Itzultzailea: Juan Mari Mendizabal.\nZertaz ari garen maitasunaz ari garenean (What We Talk About When We Talk About Love, 1981) Elkar eta Alberdania argitaletxeak, 2003. Itzultzailea: Koro Navarro\n↑ (Ingelesez) Rich, Motoko, Raymond Carver - Books, https://www.nytimes.com/2007/10/17/books/17carver.html?ex=1193198400&en=ef2288f85b950c2d&ei=5070&emc=eta1. Noiz kontsultatua: 2018-10-05 .\n↑ Karlos, del Olmo (2003-08-30), «Zertaz ari gara Carver aipatzean?», Gara, https://kritikak.armiarma.eus/?p=859. Noiz kontsultatua: 2018/10/03 .\n↑ Zuberogoitia, Aitor (1993-10-31), «Egunerokotasunaren amarauna», Argia, https://kritikak.armiarma.eus/?p=3375. Noiz kontsultatua: 2018/10/03 .\n↑ Mendizabal, Juan Mari, «NorDaNor | EIZIE», nordanor.eus, http://nordanor.eus/nor?id=60&tmp=1541505600047. Noiz kontsultatua: 2018-11-06 .\n↑ Navarro, Koro, «NorDaNor | EIZIE», nordanor.eus, http://nordanor.eus/nor?id=67&tmp=1541591837251. Noiz kontsultatua: 2018-11-07 .\n(Ingelesez)The International Raymond Carver society\nBNF: cb12016819q (data)


Euskadi, klima-aldaketaren ondorioen aurrean – Ekonomiaren KZ\nKlima-aldaketa egonkortasun ekonomikoaren mehatxurik handienetako bat da. Premiazko neurriak hartzen ez badira, klima-aldaketaren inpaktuek 100 milioi pertsona gehiago pobreziara bultza ditzakete 2030ean. Gero eta ikerketa eta jarduera gehiagok erakusten dute berotze globalari aurre egiteko neurriak urrezko aukera direla garapen iraunkorra bermatzeko eta hazkunde ekonomikoa bultzatzeko. Materialen kontsumo neurrigabeak ingurumenean dituen inpaktu sakonak ezagutzeak eredu ekonomiko jasangarriagoetarantz eboluzionatzeko beharra adierazi du. Klima-aldaketaren aurkako borroka ekonomia berde baterako trantsizio orokorraren testuinguruan ikusi behar da. Hazkunde-eredu erresilienteagoa eraikitzeko, egiturazko eraldaketa bizkortu behar da.\n30 urteko esprint batek ere ez ditu saihestuko aldaketa klimatikoaren ondorio batzuk, gero eta nabariagoak. Gero eta muturreko fenomeno gehiago gertatzen dira. Eta batez besteko tenperatura 1,2 gradu igo da gure lurraldean 50 urtean. Egun lehorrak ugaritzea gertaera bat da, eta euri-jasak ere gero eta ohikoagoak dira. Kontzientzia hartzea, jardutea eta ohiturak aldatzea da zirimiriari egin diezaiokegun eskaintzarik onena; izan ere, etorkizun hurbilean, agian, euri fin eta iraunkor, gogaikarri eta burugogor horren faltan sumatuko dugu.\nKlima-aldaketa ez da soilik mehatxu larria planetarentzat eta pertsonentzat, baita munduko ekonomiarentzat ere. Arazo horrek sektore publikoaren eta pribatuaren arteko lankidetza eskatzen du, ekoizpen-eredua garapen eta hazkunde ekonomiko jasangarria bermatu eta bultzatuko duen beste batera aldatzeko.\nIngurumenean eta pertsonengan duen eragin larriaz gain, klima-aldaketa egonkortasun ekonomikoarentzako mehatxurik handienetako bat ere bada. Bero-boladek lan-gaitasuna eta produktibitatea murrizten dituzte. Urakanek, zikloiek eta tifoiek milioika pertsona erabateko pobrezian uzten dituzte, axolagabetasun osoz populazioak suntsitu ondoren. Bestalde, lehorteek uztak murrizten dituzte, eta horrek gero eta gehiago zailtzen du 2050ean, itxura osoz, 10.000 milioi pertsonara iritsiko den munduko biztanleria elikatzeko lan nekeza (Munduko Biztanleriaren Aurreikuspenak 2019, NBE). Eta Munduko Bankuak ohartarazi du: premiazko neurriak hartzen ez baditugu, klima-aldaketaren inpaktuek 100 milioi pertsona gehiago pobreziara bultza ditzakete 2030ean.\nOrain dela gutxi arte kanpo-efektutzat besterik ez da hartu, baina ingurumenaren osasuna funtsezko bihurtu da egungo ekonomialarien ereduetan.\n2006an, gobernu britainiarra ekonomialari bati klimari buruzko txosten bat egiteko eskatu zion lehena izan zen. Nicholas Stern (Munduko Bankuko ekonomista buru ohia) izan zen hautatua, eta 700 orrialdeko testu bat izan zen emaitza, gai honetan erreferente bihurtu dena, non Sternek jada hau baieztatzen zuen: “Berotegi efektuko gasen emisioak munduak ikusi duen merkatuko akatsik handiena dira”. Laburpen gisa, Stern txostenaren ondorio nagusia da munduko BPGaren % 2ko inbertsioa egin behar dela klima-aldaketaren ondorioak arintzeko.\nBestalde, William D. Nordhaus ekonomialari iparramerikarrak 2018an Ekonomiako Nobel saria jaso zuen —Paul Romerrekin batera—, klima-aldaketa epe luzerako analisi makroekonomikoan txertatzeagatik. Nordhaus izan da garapen ekonomikoaren eta mundu mailako klimaren bilakaeraren arteko elkarrekintza erreproduzitzen duen eredu kuantitatiboa garatu duen lehen ekonomialaria. Nordhausen ustez, klima-aldaketa geldiarazteko irtenbidea karbonoari disuasio-prezio bat jartzea da; izan ere, oraingoa baxuegia da, eta ez du energia berriztagarriak bezalako alternatibak bilatzera bultzatzen.\nEnpresa-komunitatearen hasierako errezeloak gorabehera, gero eta ikerketa eta jarduera gehiagok erakusten dute berotze globalari aurre egiteko neurriak urrezko aukera direla garapen iraunkorra bermatzeko eta hazkunde ekonomikoa bultzatzeko. Ekonomiari eta Klimari buruzko Munduko Batzordeak 2018ko amaierako txosten batean azaltzen duenez, ekintza klimatikoko neurri handinahiak hartzeak 26 bilioi dolarreko etekin ekonomikoak eragin ditzake 2030era arte, baita karbono-emisio gutxiko 65 milioi enplegu berri ere.\n5 sektore ekonomikoak\nTxosten horren arabera, hazkunde-eredu erresilienteagoa eta pertsonentzat onuragarriagoa eraikitzeko, egiturazko eraldaketa bizkortu behar dugu funtsezko bost sektore ekonomikotan:\nEnergia garbien sistemak. Energia konbinatuko sistemak elektrifikazio-teknologia deszentralizatuekin eta digitalki gaitutakoekin deskarbonizatuz gero, gaur egun energia-sistemarik ez duten 1.000 milioi pertsonei energia-zerbitzu modernoetarako sarbidea eman dakieke.\nHiri-garapen azkarragoak. Hiri trinkoago, konektatuago eta koordinatuagoek 17 bilioi dolar aurreztuko lizkigukete 2050era arte, eta hazkunde ekonomikoa bultzatuko lukete, lanerako eta etxebizitzetarako sarbidea hobetuz.\nLurraren erabilera iraunkorra. Nekazaritza modu jasangarriagoetara aldatzeak, basoen babes handiarekin batera, urtean 2 bilioi dolarreko etekin ekonomikoak eragin ditzake.\nUraren kudeaketa adimenduna. Ur-eskasia duten eskualdeen BPGa % 6 jaitsi daiteke 2050erako. Hori ekidin daiteke ura modu eraginkorragoan erabiliz, hobekuntza teknologikoen bidez eta azpiegitura publikoan inbertituz.\nIndustriako ekonomia zirkularra. Gaur egun, plastikozko bilgarriaren balioaren % 95 (120.000 milioi dolar urtean) galdu egiten da lehen erabileraren ondoren. Materialen erabilera zirkularragoa eta eraginkorragoa sustatzen duten politikek munduko jarduera ekonomikoa hobetu eta hondakinak eta kutsadura murriztu ditzakete.\nAldi berean, Ekonomiari eta Klimari buruzko Mundu Batzordeak sektore publiko eta pribatuko liderrei eskatzen die hurrengo bi edo hiru urteetan premiazko neurri hauek har ditzatela: karbonoari prezio bat ezartzea, enpresak klimarekin lotutako finantza-arriskuak zabaltzera behartzea, azpiegitura jasangarriko inbertsioa bizkortzea, sektore pribatuaren boterea ahalik eta gehien aprobetxatzea berrikuntza indartuz eta balio-katearen gardentasunean aurrera eginez, eta hazkunde justua eta trantsizio bidezko ikuspegia bermatzea. Nazio Batuen Erakundeak adierazi du oraindik ez dela berandu klima-aldaketa iraultzeko eta haren inpaktu izugarriak gutxitzeko. Eta, egia esan, gizateriak badu gaur egun planetari eragindako kalte guztiak konpentsatzeko eta lehengoratzeko eta naturarekin berriro adiskidetzeko gaitasun antolatzaile eta teknologikoa; leiho berria irekitzen ari da.\nAurreko mendea aurrerapen handiko garaia izan zen giza zibilizaziorako, eta aurrerapen teknologikoek hazkunde ekonomikoa eta demografikoa bizkortzen lagundu zuten. Ekonomia erregai fosilen erabileran oinarritu zen, eta estu-estu lotu zituen ikatzaren eta petrolioaren errekuntza handiagoa zuen lurralde baten garapena, eta, ondorioz, BEG isurketen hazkundea. Harreman horren ondorioz, isurketak murrizteko politikak herrialdeen ahultze ekonomikoarekin lotzen hasi ziren. Gaur egun, ordea, materialen kontsumo neurrigabeak ingurumenean dituen inpaktu sakonak ezagutzeak eredu ekonomiko jasangarriagoetarantz eboluzionatzeko beharra adierazi du. Horrela, aldaketa ekonomiko eta sozial bat lortu nahi da, baliabideen erabilera nabarmen murriztuko duena, eta horrekin lotutako ingurumen-inpaktuak murriztuko dituena, gizarte-ongizatea eta garapen ekonomikoa arriskuan jarriko ez dituena. Prozesu horri desakoplamendua esaten zaio, eta haren analisiak erakusten du lurralde batek zein neurritan egiten duen aurrera markatutako norabidean. Euskadin, barne-produktu gordinaren (BPG) eta jarduera sozioekonomikoek sortutako BEG isurketen arteko bereizketa errealitate bat da 1995etik. Hala, 1995 eta 2016 arteko aldirako, euskal BPGaren % 65eko gehikuntza, 1995eko 42.910.044 mila eurotik 2016ko 70.634.992 mila eurora igaro dena, BEG isurketen % 18ko jaitsierarekin batera gertatu da, 1995eko 22.893.674 tona CO2 baliokidetik (CO2e) 2016ko 18.865.359etara murriztu baitira. Euskadin, isurketekiko materialen banantzeak beheranzko joera erakusten du: 2012an prozesatutako material tona bakoitzeko 0,402 tona CO2e isurtzetik 2015ean 0,377 tona CO2e isurtzera igaro zen (-% 6,2). Ondorioz, materialen eta isurien banantzeak behera egiten jarraitu du. Beheranzko joera horrek materialen prozesatze gero eta eraginkorragoa duen ekonomia erakusten du, ingurumenari kalte txikiagoa egiten diona eta klima-aldaketan ekarpen txikiagoa egiten duena. Klima-aldaketaren aurkako borroka ekonomia berde baterako trantsizio orokorraren testuinguruan ikusi behar da.\nEnergia berriztagarriak, aukera\nEnergia berriztagarriek eta ekonomiak lotura zuzena dute BPGaren aldaketarekin eta enpleguen sorrerarekin. Energia Berriztagarrien Nazioarteko Agentziak argitaratutako txosten baten arabera, energia berriztagarrien kuota mix elektrikoan gehitzeak herrialdeko BPGa handitu dezake. Gainera, giza ongizatearen hobekuntza areagotu egingo litzateke, eta klima-aldaketaren inpaktuak murriztu egingo lirateke, energia-sektoreko BEG isurketen eta elektrizitatea sortzeko orain arte erabilitako erregai fosilen murrizketaren ondorioz. Diruz lagundutako energia berriztagarrien instalazioetan egindako inbertsioen bilakaera sare elektrikoko instalazio isolatuetara (fotovoltaikoak, eolikoak edo minihidraulikoak < 250 kW) eta < 1 MW sare elektrikora konektatutako instalazioetara bideratzen da.\nEuskadin diruz lagundutako energia berriztagarrien instalazioetan egindako inbertsioek % 42ko murrizketa izan dute 2012an egindako inbertsioen aldean. 2013. eta 2014. urteetan egin ziren inbertsio handienak Euskadin, eta 2012. eta 2017. urte bitarteko inbertsio txikienak, berriz, 2017an. Bai enplegatutako langileen kopuruaren bilakaerak, bai Balio Erantsi Gordinaren aldakuntzak (BEG) erakusten dute beherakada nabarmena izan dela 2008 eta 2016 artean aztertutako aldirako. Langile-kopuruak behera egin du, eta 300 lanpostutik beherakoa da orain; hau da, 2008an baino % 53 gutxiago. Bestalde, BEGd-k behera egin du, 2008tik izan dituen baliorik baxuenetan kokatu arte. 2016an, BEGd-a 2008an erregistratutakoa baino % 81 txikiagoa izan zen.\nBerotegi efektuko gasen isurketek %26 egin dute behera Euskadin 2005etik, eta % 12 1990etik, berotegi efektuko gasen isurketen 2016ko inbentarioaren datu berrienen arabera (2018ko martxoan aurkeztu zen). Hala ere, inbentarioko datuek erakusten dute sektore ekonomikoen portaera desberdina dela. 2016an, garraioaren sektorean %5 igo ziren isurketak; energiaren sektorean, berriz, %11 murriztu ziren, elektrizitate-kontsumo txikiagoaren ondorioz, eta industriaren sektorean, Euskal Autonomia Erkidegoko isurketa guztien %21 hartzen baitu.\n2002tik lau esparru-programa egin dira. Gaur egun, 2016-2020 aldirako IV. Ingurumen Esparru Programak ingurumen-politikaren jauzi kualitatibo bat planteatzen du, ingurumena oparotasun ekonomiko eta sozialarekin lotuz. Klima-aldaketaren aurkako borroka helburu estrategikoetako bati lotuta dago: ekonomia lehiakor, berritzaile, karbono gutxiko eta baliabideen erabilera eraginkor baterantz aurrera egitea.\nChange the Change 2019ko Klima Aldaketaren Nazioarteko Biltzarrak maila goreneko ordezkariak izan zituen, eta horien lidergoak klima-aldaketaren aurrean munduari konpromiso politiko, instituzional, ekonomiko eta soziala erakusteko balio izan zuen. Hiru egunez, nazioan eta nazioartean ezagunak diren adituek istorio arrakastatsuak eta negozio-eredu berriak aurkeztu zituzten, eta gure gizarteak klima-aldaketaren inguruan dituen erronkei buruz eztabaidatu zuten. Maila goreneko ordezkariak izan ziren: Teresa Ribera, Trantsizio Ekologikorako ministroa; Cristina Gallach, Estatuko Gobernuaren 2030eko Agendarako goi-komisioduna; Gonzalo Sáenz de Miera, Iberdrolako Klima Aldaketaren zuzendaria; Joan Clos, ONU-Habitateko zuzendari exekutibo ohia; eta Antoni Ballabriga, BBVAko Nazioarteko Gobernu Arduradunaren zuzendari globala, besteak beste.\n← Elena Estomba, Donostiako Londres Hoteleko zuzendaria: “Laguntzak ez dira nahikoak izan”\nFesiaren neuroerrehabilitaziorako irtenbideak →\nEgoera berriak dakarrena\nEstatuko aurrekontuen nondik norakoak\n2021-03-12 Libe García Kandina


Hauxe da 2015-2016ko berbalagun uzta! -\nHauxe da 2015-2016ko berbalagun uzta!\nPosted on 2015/10/16 by berbaizu\nAtzo Berbalagun ikasturteari hasiera eman genion Mullerenean. Galder Perezek eta Ane Zabalak bidelari lanak egin zituzten. Eurek esplikatu zituzten zeintzuk diren berbalagun izatearen onurak eta aukerak (jendea ezagutu, lagunak egin, ligatu…). Gero, Xabi Pajaresi eman zioten berba. Xabi Autodefentsa Ikastaroaren irakaslea izateaz gain, berbalagun ibilia da urte askotan Ortuellan. Ikastolatik atera zenetik herrian zaila zuen euskaraz egitea eta berbalagunean eman zuen izena. Astean behin biltzeari ekin zioten eta gero bestelako planak egiten hasi ziren: mendira joan etabar.\nUrteak pasa ahala, egiten dakiena erakustera ausartu zen Xabi: martzial-arteak. Autodefentsa ikastaroa antolatu zuen Ortuellan, gerora Portugaleten eta orain Deustuan antolatu dituenak. Xabik edozein berbalagunek edozein tailer antola dezakeela gogoratu zigun eta bertan bildu ginen berbalagunoi galdetu zigun zer antolatzeko prest gauden. Ildo beretik, Deustualdeko berbalguna den Espe Saizek bere ibilbidea kontatu zigun. Bizipen ederrak izan ditu eta mota guztietako jendea hartu du. Hamar urte baino gehiago darama berbalagunean. Bere iritziz, ez dago euskara txarrik.\nAurkezpena bukatu ondoren, Bordatxora abiatu ginen zinta mozteko. Tabernak hamaika berbalagun talde hartu ditu. Santutxuko guraso berbalaguneko Maibek zinta mozteko ohorea izan zuen eta ikasturte berriari hasiera eman genion piruleta bat ahoan. Hau hasiera goxoa!\nGogoratu izena emateko epea zabalik dagoela. Beraz, lotsa kendu eta etorri gurekin euskara praktikatzera!\nThis entry was posted in Bazkideak, Berbaizurenak, Berbalaguna, Berriak, Bilbo, Mullerenea by berbaizu. Bookmark the permalink.


Game Poker gobernadore Online. Play for free\nGame Poker gobernadore\nPlay jokoa Poker gobernadore Online:\nGame Description Poker gobernadore\nDugu jokoa zaleentzat guztiak buru-belarri bere hurrengo sortzea. Joko honetan baxu buru dugu Wild West, non lana lortzeko hirian joan behar duzu atmosferara. Baina zure azken geldialdia modurik gabe, beraz, oso urrun, zergatik ez, lasaitu apur bat poker mahaian, batez ere, gaur egun ez dagoela besterik ez da, ez da jokalari bat nahikoa. Eta agian zortea izango duzu txartela Txapelketako da.. Play jokoa Poker gobernadore konektatuta.\nTekniko jokoa Poker gobernadore ezaugarri\nGame Poker gobernadore gehitu: 15.10.2013\nJokoa jokatzen: 994 aldiz\nBezalako jokoa Poker gobernadore Jokoak\nDeskarga jokoa Poker gobernadore\nEmbed Joko Poker gobernadore zure web orrian:\nJokoaren txertatu Poker gobernadore zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Poker gobernadore, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Poker gobernadore-rekin, baita ere, jokoa jokatu zen:


Naval ontziolaren likidazioak 100 eskaintza jaso ditu; 11 sail nagusirako\nArantxa Tapiak "albiste ontzat" jo du jasotako eskaintza-kopuru altua, eta azpimarratu du "kantitateaz gain, kalitatea ere" behar dela.\nLa Naval erosteko eskaintzak aurkezteko epea amaitu da\nSestaoko Naval ontziola 20 sailetan banatu dute likidaziorako, eta gaur bertan bukatu da eskaintzak egiteko epea. Guztira, 100 eskaintza jaso dituzte, horietako 11 sail nagusirako, hots, lur-sailerako, makineriarako eta pabiloietarako.\nEusko Legebiltzarreko korridoreetan, Arantxa Tapia Garapen Ekonomikorako sailburuak esan du "izugarria" izan dela jasotako eskaintza-kopurua, eta zehaztu du, sail nagusirako aurkeztutako eskaintzen artean, gutxienez batek baduela ontzien eraikuntzan aritzeko asmoa.\nHalaber, "albiste ontzat" jo du jasotako eskaintza-kopuru altua, eta azpimarratu du "kantitateaz gain, kalitatea ere" behar dela, alegia, "ondo prestatuta egotea eta industriarako sena edukitzea".\n"Ezkerraldean industria-jarduera berpizteko aukera dago, eta, covid-19aren pandemiak krisi gogorra ekarri duen honetan, desagertuta zegoen arlo bati berriro ekiteko bidea ekar lezake horrek", baieztatu du.\nHemendik aurrera, lehiaketako administratzaileak aukera ezberdinak baloratuko ditu, eta esleipenerako proposamena egingo dio prozesu osoaz arduratu den Bilboko Merkataritza Arloko Epaitegiari.


Ernest Rutherford - Wikipedia, entziklopedia askea.\nErnest Rutherford, Nelsongo lehenengo baroia (Brightwater, Tasman eskualdea, Zeelanda Berria, 1871ko abuztuaren 30a - Cambridge, Ingalaterra, 1937ko urriaren 19a) fisika nuklearraren aita izan zen. Alfa eta beta partikulak azaltzeaz gain, erradiazioak elementuen desintegratzea zekartzala ere azaldu zuen, eta horregatik 1908an kimikako Nobel saria eman zioten. Atomoen teoria orbitalaren aitzindaria izan zen urre xafla saiakuntzan gertatutako Rutherford sakabanaketan oinarrituta.\n1931ko urtarrilaren 22a - 1937ko urriaren 19a\n44. Royal Societyko presidentea\n← Charles Scott Sherrington - Frederick Gowland Hopkins →\nSpring Grove (en) , Nelson eskualdea eta Brightwater (en) , 1871ko abuztuaren 30a\nCambridge eta Groove Street (en) , 1937ko urriaren 19a (66 urte)\nMary Georgina Rutherford (en) (1900eko ekainaren 28a -\nRalph H. Fowler (suhi)\nUniversity of Canterbury (en)\nAlexander William Bickerton (en)\nNazir Ahmed (en)\nNorman Alexander (en)\nRobert William Boyle (en)\nRafi Muhammad Chaudhry (en)\nAlexander MacAulay (en)\nC. E. Wynn-Williams (en)\nYulii Borisovich Khariton (en)\nPiotr Leonidovitx Kapitsa\nDavid Shoenberg (en)\nCharles Drummond Ellis (en)\nDouglas Hartree (en)\nLeslie Fleetwood Bates (en)\nErnest Marsden (en)\nfisikari nuklearra, kimikaria, fisikaria, katedraduna eta politikaria\nMcGill Unibertsitatea (1898 - 1907)\nVictoria University of Manchester (en) (1907 - 1919)\nCavendish Laboratory (en) (1919 - 1937ko urriaren 20a)\nKimikako Nobel Saria (1908)\nMatteucci domina (1913)\nCopley Domina (1922)\nFranklin domina (1924)\nRumford Domina (1904)\nBakeriar Lezioa (1920, 1904)\nBarnard domina (1910)\nRutherfordek atomoaren inguruan egindako ikerketa eta aurkikuntzak Darwinek eboluzio teorian, Newtonek mekanikan, Faradayk elektrizitatean edo Einsteinek erlatibitatean egindakoen parekoak dira.\nRutherford Spring Groven jaio zen, (gaur egun Brightwater) Zeelanda Berrian. Nelson College-n ikasketak egin eta gero, Zeelanda Berriko Cambridgeko unibertsitatean ikasteko beka bat irabazi zuen. 1895an, ikasketak bukatu ostean eta bi urtez teknologia elektrikoari buruz ikerketak egin eta gero, Rutherford Inglaterrako Cambridge Unibertsitateko Cavendish laborategira posgraduatu bat egitera joan zen. Zeelanda Berria utzi zuenerako, elektrizitate eta uhin teorian egindako saikuntzak direla eta, ikertzaile azkar eta bikainaren fama zuen. Thomson, geroago elektroiaren aurkitzailea izango zela, hau entzun eta Rutherford erreaktibitateari buruz egiten ari ziren frogetara gonbidatu zuen. Rutherford erreaktibitatean bere bizitzako pasioa aurkitu eta telegrafoaren aurkikuntzak Marconiren etorrerararte itxoingo zuen.\n1898an Rutherford Kanadako McGill unibertsitatearen fisikari nagusi izendatua izan zen eta bertan egin zituen 1908an kimikan Nobel saria irabaziko zion aurkikuntza: erradiatibitatea atomoen berezko desintegratzea da. Ideia honek ordurarte atomoaren ezaugarri funtseskoenetariko batekin apurtzen zuen, hau da, atomoak izaera egonkorra duela. Gutxira, elektroiaren aurkikuntzarekin, atomoak erdibituezinak direla ere frogatu egin zuen Rutherforden lankide Thomsonek.\nRutherforden saiakuntzetan materia erradiaktiboak beti denbora berdina hartzen zuen laginaren erdia desintegratzen, — "semidesintegrazio periodo" deritzona— Desintegratze konstante hau erloju bat balitz erabilita, Lurraren adina zehazteko erabili zuen. Zientzialari guztiek sinesten zuten baino askoz zaharragoa zela iragarri zuen. Erradiatibitateari buruzko ikerketak egiten zituen bitartean alfa, beta eta gamma izpiak terminoak asmatu zituen, bai eta radon gasa.\nNobel saria kimikan jasotzea harrigarria izan zen benetan, Rutherfordek kimika sazizientziatzat hartzen baitzuen. Beraren esanetan: "Zientzian bi arlo daude, fisika eta seilu bildumatzea" .\n1907an Manchesterreko unibertsitateko fisikari nagusitzat zegoenena, atomoen izaera nuklearra aurkitu zuen, oxigenoa nitrogenotik sortu eta gero. Niels Bohrekin lanean hari zela, neutroien existentzia beharrezkoa zela burutatzen hasi zen, protoien karga positiboen indar aldaratzaileak orekatu eta atomoaren nukleoaren sakabanaketa aurrezainduko zuen partikula.\nSolvayko hirugarren konferentzia. Rutherford lehenengo hilaran eskuinetik hirugarrena da, R.A.Millikan eta Marie Curie eta gero.\n1914an Ingalaterran zaldun bilakatu zuten. 1917an Cavendish laborategira zuzendari moduan bueltatu zen eta berarekin lanean zenbiltzan hainbat Nobel sariak ere jaso zituzten, esaterako Chadwick 1923an neutroia aurkitzeagatik, Cockcroft etaWalton partikula azeleratzaile batekin atomo bat banatzeagatik eta Appleton ionosferaren existentzia frogatzeagatik. 1925an Rutherford Merituaren Ordenean sartzen utzi zioten eta 1931an Cambridgeko "Baron Rutherford of Nelson" bilakatu zen. Titulu hau bere heriotzarekin desagertu zen.\nBere ohorez rutherfordium elementua izendatu zuten 1997an, bai eta Marte eta ilargiko hainbat krater, eta pare bat eraikin Cavendish laborategi (Ingalaterra), Canadan eta Zeelanda Berrian. Peter Kapitza, Rutherforden lankide bat kokodrilo baten sakongrabatu bat dago ere bere ohorez. Badirudi Rutherfordek oso abots ozena zuela eta norabait zihoanean bere abotsa bera baino askoz lehenago iristen zela, Peter Pan filmean kokodriloek egiten zuten antzera.\nRutherford Zeelanda Berriko 100 dolarreko diru paperean agertzen da, bai eta hainbat nazioetako seiluetan: Unitate Sobietikoan 1971an, Suezian 1968 eta Zeelanda Berrian 1971 eta 1999.\nRutherford ere ezaguna da 1933an egin zuen adierazpenagatik: The energy produced by the atom is a very poor kind of thing. Anyone who expects a source of power from the transformation of these atoms is talking moonshine. edo euskeraz, "Atomoak igortzen duen energia oso txikia da. Atomoen transformaketatik energia atera nahi duen edonor ahuntzen gauerdiko eztulaz ari da".\n↑ Bill Bryson, A Short History of Almost Everything (UK: Transworld Publishers Ltd, 2004), 280-282 orrialdeak\nUrre xafla saiakuntza\nRutherforden eredu atomikoa\nWikimedia Commonsen badira fitxategi gehiago, gai hau dutenak: Ernest Rutherford\nErnest Rutherford Zientzia.net[Betiko hautsitako esteka]\n(Ingelesez) The Rutherford Museum museoa\n(Ingelesez) Ernest Rutherford - Scientist Supreme\nAzken aldaketa 11 otsaila 2021(e)an, 05:01(e)tan\nOrriaren azken aldaketa: 11 otsaila 2021, 05:01.


Oroitz oroitzen | rufino iraola garmendia\nPublicado el junio 4, 2015\tpor kafarnaum\nJoxeren gizatasunak eta Martinaren etxetiko presentziak betetzen zuten, batik bat, eliza\nGabirian izan ginen igandean. Beti bezain eder hura. Beti bezain goi eta garai. Plaza inguru eta eliz atari txukunagoak gutxi. Zeru-ertzean mendiak muga: Aizkorri aldea; Aralar, Txindoki buru dela. Tartean sail eta sakon handiak: belardi, ‘soro ohi’ eta baso, eguzkiaren begirada gozoaren pean.\nBertso saio edo elizkizunean izan gara, ia beti, Gabirian. Maiatzaren 31koa ere ez zen izan salbuespen. Oroitz oroitzen izan ginen. Duela gutxi Bartzelonan istripuz hil den herriko seme eta musikari trebea da Oroitz.\nElizatik ekin genion Oroitzen oroitzapenari. Joxeren gizatasunak eta Martinaren etxetiko presentziak betetzen zuten, batik bat, eliza, semea galdu izanaren hutsunea duintasunez jantzirik. Eta anaia Aimar, eta honen emaztea, eta hauen bi alaba aingeru antzeko, eta osaba-izebak, eta lehengusuak, eta lagunak, eta… Trinitate Santuaren batasuna bera baino batuago denok, joan den igandean Gabiriako elizan, Oroitz oroitzen, eta hark: «Ni zuekin naiz egunero».\nLagunarteko bazkaria, gero, Osinalde elkartean, presentzien eta absentzien artean distantziarik gabe. Oroitz bera biziak aurrera jarraitzen duela oroitarazten, eta utzi digun herentzia banatzen, banatzeko asko baitu Oroitzek. Haren bidez uzta ugaria eta mardula eman du biziak.\nBiziaren aurrean, planteamendu filosofiko honekin kokatu zinen, Oroitz: errutinaz soilik ez da bizi gizona eta garrantzitsua da bihotzaren deiari erantzutea, bokazioari jarraitzea, fama eta arrakasta ekonomikoari baino barnean dugun espirituaren indarrari gehiago begiratuta, sakrifizioak sakrifizio. Musikaren iturritik ase gaituzu, zenekiena konpartitzen ikasi baitzenuen artearekin batera. Horrela jokatzean, identitatea ere besteekin konpartitzen da, pertsona moduan haziz. Soinua ez zen medio bat zuretzat, bere baitan xede baizik, premia existentzialekin baino esentzialekin lotuago.\nBestetik, txokokerian galdu gabe, jaioterria berdin maita daitekeela kanpora irtenda erakutsi diguzu. Edo, beharbada, hobeto. Nire partetik, euskaldun unibertsalen zerrendan zaude, bikaina baita egin duzun ekarpena. Gabiriako ‘Urrezko Danborra’ zuretzat!\nEderra, ‘Txindata’ Musika Eskolak eskaini zizun kontzertua. Merezitako txalo- zartadak jaso zenituen eskolakoekin batera. Dimentsio tenporal eta espazialaren gainetik hantxe zeunden-eta. Amaitzeko, ‘Makilari’ aldizkariko esaldi bat: «Oroitz, eredugarria izan zara jende-mota anitzarekin erlazionatzeko garaian».\nBai Horixe, DV: 150604\nEsta entrada fue publicada en 1 Artikulua/Prentsa y etiquetada 150604 BH. Guarda el enlace permanente.


Minbizia dagoela uste duzu? Kontuan hartzeko zeinuak | Consumer\nKoskor bat edo nodulu bat daukat. Fardel edo nodulu gehienak gaixotasun onberak dituzten arren, medikutara joan behar izaten da, frogak eska ditzaten eta arrazoiak baloratu ditzaten.\nAzalean zauri bat edo lesio bat dut, eta ez da orbaintzen. Medikuarengana joan zauririk (zauria edo orbanik) ez baduzu, larruazalean edo mukosetan.\nForma edo kolorez aldatzen den orban edo ilargi bat dut. Gogoratu ABCCEren araua eta joan medikuarengana.\nOhiz kanpoko odol-jarioa edo odoljarioak ditut. Askotan, pertsona batzuek hortzoi-koskor txikiak (hortzak eskuilatu ondoren) edo sudurrak jasateko joera izaten dute, garrantzi kliniko garrantzitsurik izan gabe. Hala ere, odoljarioa digestioa bada, baginala, eztularekin gertatzen bada, gernuan edo gorozkietan agertzen da, eta, zenbatekoaren eta iraupenaren arabera, odoljarioek arrazoi larriagoak izan ditzakete; halakoetan, medikuak diagnostikoa egin eta tratamendua eskaini behar du.\nEz aldatu gernu-ohituretan. Komunera joatea kostatzen bazaizu, gauez gehiago joaten bazara, pixa egitean mina baduzu, zorrotadaren indarra, odola edo nolabaiteko mina baduzu, espezialista bati galdetzea komeni da.\nHeste-ohituretan aldaketarik ez gertatzea. Heste-ohituretan (beherakoa izatetik idorreria) bat-bateko aldaketak nabaritzen badituzu, medikuarengana joan, gorozkiak beltzak (melenak) edo molestiaren edo zailtasunen bat agertzen badira.\nPisu handia galdu dut justifikaziorik gabe. Pisu handia galtzen ari bazara ageriko azalpenik gabe (elikadura-ohiturarik edo ariketa fisikorik aldatu gabe), ikusi medikua.\nEztula edo zurrunga handia dut luzaroan. Eztulak edo zurrungak gauza asko adieraz ditzakete. Katarro edo gripe koadro batetik pasatzen ez bazara eta erretzailea bazara, arreta berezia jarri zure arnas sintomei eta joan medikuarengana edozein zalantza izanez gero.\nMin konstantea dut. Mina sintoma ez-espezifikoa da, baina minbizi-mota batzuk horrela ager daitezke. Arreta berezia jarri behar dugu egun askotako minetan, ez baitira desagertzen edo ez baitute uzten tratamenduan.\nNekatu! Atsedenarekin murrizten ez den muturreko nekea, batzuetan, minbizi motaren batekin lotuta egon daiteke. Medikuarengana joan, arrazoiak azter ditzan.\nSukarra dut. Sukarra zeinu ez-espezifikoa eta oso orokorra da. Zenbait kasutan, tumore-motaren batekin lotuta egon daiteke. Sukarra izanez gero, garrantzitsua da kuantifikatzea (termometro bat erabiliz) eta medikuari jakinaraztea. Batzuetan, arratsaldeko azken orduan tenperatura-igoerak (37-37,5 ºc) alarma-seinale izan daitezke, eta kontsultatu egin behar dira.\nMinbiziaren arriskua nola murriztu\nMinbiziaren kasuen %30 eta %50 artean saihestu daitezke bizimodu osasungarriak. Horrek esan nahi du ariketa fisikoa egiteak, modu osasungarrian elikatzeak, ez erretzeak eta alkoholik ez hartzeak nabarmen murrizten dutela gaixotasuna harrapatzeko arriskua.\nJakina, denok dugu nolabaiteko arriskua, baina hori areagotu edo murriztu egin daiteke bakoitzaren ezaugarrien eta bizimoduaren arabera.\nAdi egon gure komunikazio hauei buruz, eta jarraitu bizimodu osasungarriari buruzko informazioa ematen! Eta parte hartu: foroa ireki dugu‘Zer egin dezakezu zuk minbizia prebenitzeko?’ erabili dizkizuten estrategiak komunitatearekin alderatzeko.


Ipar Euskal Herriko auzapezei gutun bat bidali die Etxarri kolektiboak | Euskal Herria | KAZETA\nIpar Euskal Herriko auzapezei gutun bat bidali die Etxarri kolektiboak\nEtxarriko AFMR zentroko salmentaren kontra sortu duten kolektiboak Ipar Euskal Herriko 158 herrietako auzapezei gutun-mozio bat bidali die. Gaiari buruzko iritzia eskatzeaz gain, laguntza galdegin die taldeak.\nKazeta|2017/04/11 15:35 Eguneratua:\nEtxarri kolektiboak bere helburuaren alde lanean segitzen du. Hots, "AFMR Etxarriko gune historikoaren salmenta ezeztatu eta lurraldeetako balore humanisten tresna bultzatzailea berreskuratu". Horretarako, Ipar Euskal Herriko auzapezak interpelatu ditu taldeak.\nBide judiziala jorratzen segitzen duela azaldu du kolektiboak. Halaber, mobilizazioak burutzen segitzeko prest dela nabarmen du eta, bere helburuarekin bat egin nahi duten eragileak batzen jarraitzen duela aipatu du.\nIldo horretatik, aitzin pausu bat eman eta Ipar Euskal Herriko 148 herrietako auzapezei gaiari buruzko iritzia galdegin die. Ildo beretik, laguntza eskatu die. Gutun-mozioak kolektiboaren desmartxaren berri eman du. Auzapezei hori izenpetzea eta kolektiboari apirila bukaera baino lehen berriz bidaltzea eskatu die.


Neurri nanometrikoetan egindako lehenengo aleazio superelastikoa — Unibertsitatea.Net\nHemen zaude: Hasiera › Ziztu bizian › Neurri nanometrikoetan egindako lehenengo aleazio superelastikoa\nNeurri nanometrikoetan egindako lehenengo aleazio superelastikoa\n2017/06/02 - unibertsitatea.net\nNature Nanotechnology aldizkarian argitaratu dute UPV/EHUko ikertzaileen lana eta honen arabera, mikrometro batetik beherako diametroetan materialak desberdin jokatzen du, eta tentsio askoz ere handiagoa behar da deformatu ahal izateko\nCu-Al-Ni aleazioarekin eraikitako zutabeak. (José María San Juan / UPV/EHU)\nNeurri handi batean deforma daitezkeen (%10raino) materialen propietate fisikoa da superelastikotasuna. Haga zuzen bati tentsioa aplikatuz, U itxura har dezake, eta tentsioa kentzean, hagak erabat berreskuratzen du hasierako forma. Material makroskopikoetan frogatuta egon arren, "orain arte, ezin izan du inork aztertu superelastikotasuna dimentsio mikrometriko eta nanometrikoetan" José María San Juan UPV/EHUko kadedradun eta ikertzailearen esanetan. Superelastikotasun-propietateak aztertu dituzte Materia Kondentsatuaren Fisika Saileko eta Fisika Aplikatua II Saileko ikertzaileek eta Nature Nanotechnology aldizkarian argitaratu dute lana.\nSan Juanek azaldu duenez, "aizto-moduko baten gisara materiala zizelkatzen duen ioi-kanoi bat" erabiliz , Focused Ion Beam izenekoa, eraiki dituzte aleazioaren mikro eta nanozutabeak, 2 µm eta 260 nm bitartekoak. Zutabe horiei tentsioa aplikatu zaie nanoindentadore izeneko gailu sofistikatu bat erabiliz, indar ikaragarri txikiak aplikatuz, eta era horretan materialaren portaera neurtu eta aztertu dute.\nIkertzaileek lehen aldiz egiaztatu dute superelastikotasunaren tentsio kritikoarekin lotutako propietateak nabarmen aldatzen direla mikrometro batetik beherako diametroetan. "Aleazioak superelastikotasuna izaten jarraitzen du, baina tentsio handiagoetan".\nAurkikuntza honen garrantzia azpimarratu du San Juanek eta bide berriak zabaltzen dituela. "Elektronika malgua ohikoa da gaur egungo merkatuan; gero eta gehiago erabiltzen da jantzietan, kirol-oinetakoetan, hainbat pantailatan…" eta giza gorputzean ezar daitezkeen gailu adimendun mediko-sanitarioak garatzeko ere izan daiteke: "Txip batean txerta daitezkeen mikroponpa edo mikroeragingailu txikiak eraiki ahal izango dira, askotariko tratamendu medikoetarako giza gorputzaren barnean substantzia bat askatu eta erregulatu ahal izateko".\nEtiketak: UPV-EHU UPV/EHU nanoteknologia


marije – Aukeran, nahiago ez\nGaur larrialdietara joan naiz Perurekin.-Ze hatzetan duzu mina? -galdetu dio Peruri sendagile jatorrak gaztelania ezin jatorragoan.Peruk hatzamar zauritua erakutsi dio baina ondoren niri begiratu dit eta biok isilik geratu gara.-Laugarrena da hori.- sendagileak.-Ze izen du?-nik.Pixkat pentsatu ondoren,-Anular. Berak. Gelatik irten garenean hatz-izenak ikasi behar ditugula esan diot Peruri. Hiztegia behintzat osatu dut: erpurua-pulgarhatz erakuslea-indicehatz luzea-corazónhatzIrakurtzen jarraitu “Eskuko hatzak”\nPosted bygaraolaza 2008-02-06 Posted inSailkatu gabeaLaburpen hitzak:marijeLeave a comment on Eskuko hatzak\nLarunbatean Peru eta Liliren ileapaindegian izan ginen. – Ez duzula kremarik ematen? Ba oso ondo zaude ia 42 urte izateko.-Leirek harrituta.– Ez du kremarik behar.- Luisek maitekiro. Piropoa eskertu diot gauean. Baina onartu behar dut azkenaldian, beharbada 41 urte bete nituenetik, oso nabarmenak zaizkidala denboraren joanak edo etorriak? sortutako bidezidorrak, ile-zuriak, adinak marraztutakoak oro har.BiIrakurtzen jarraitu “Ximurrak”\nPosted bygaraolaza 2008-02-06 Posted inSailkatu gabeaLaburpen hitzak:marijeLeave a comment on Ximurrak\nTolosako T. Arrecheko langileak eta familia goizeko 9etan euripean korrika egiteko prest. Ni argazkia ateratzen ari naiz. Martxoaren 23a. Egun berdinean arratsaldetik Kontxan Bageraren lekukoa eraman genuen Arantza Zulaika eta biok. Hunkigarria izan zen benetan! Baionan ere egin genuen korrika martxoaren 31ean. (ikusi Erratzu udaberrian).\nPosted bygaraolaza 2007-03-23 Posted inSailkatu gabeaLaburpen hitzak:marijeLeave a comment on Korrika 2007\n41 urte bete nituen egunean familiarekin auzoko sagardotegira joan ginen. Batez ere Peruk txotxean ederki pasa zuen.\nPosted bygaraolaza 2007-02-19 Posted inSailkatu gabeaLaburpen hitzak:marijeLeave a comment on 41 urte


“Volar” dokumentalaren proiekzioak MGEPen | Berdintasuna\n“Volar” dokumentalaren proiekzioak MGEPen\n.-(e)k idatzia\t 2017/11/24 0\nAzaroak 25, Emakumeen kontrako indarkeriaren aurkako eguna dela eta, MGEPen “Volar” dokumentalaren proiekzioak antolatu ditugu hurrengo data eta lekuetan:\nAzaroaren 27an (astelehena) Arrasateko Iturripe campusean, 13:15etan 5002 gelan\nAzaroaren 29an (asteazkena) Galarretako Orona-Ideo campusean, 12:00etan F003 gelan\nIndarkeria jasan duten bederatzi emakumeren testigantzak jasotzen dituen filmea da “Volar”. Emakumeenganako indarkeriaren aurkako Nazioarteko Eguneko ekintzak direla-eta, hainbat aretotan emango dute.\n“Emakundek pelikula honen sorkuntza sustatu du emakume hauen testigantzak aldaketarako pizgarri izan daitezen, eta emakumeen kontrako indarkeriaren atzean zer dagoen azaltzeko ahalegina egiteko: nola eragiten die indarkeriak emakume hauen bizitzei eta euren ingurukoei, eta zein ondorio dakartzan. Pelikulako protagonistek gertatu zaiena kontatu nahi dute, gizarteak ulertu dezan zer den bizi izan dutena.\nPelikulak indarkeria jasaten duten emakumeen dibertsitatea erakusten du baita ere. Era honetara, protagonistak oso ezberdinak dira. Euren artean daude arkitektoa, unibertsitateko irakaslea, garbitzailea, gaztelaniazko irakaslea, historialaria, adinekoen zaintzailea, ikaslea eta bere boluntariotza lanak egin dituen emakumea.\nAdin eta zeregin desberdinak dituzte baina elkar ezagutzeko gai dira hitzen beharrik izan gabe. Biolentziazko infernu horri aurre egiteko kuraiak batzen ditu baita pairatutako sufrimenduari zentzu bat eman nahi izateak ere. Eta euren bizi-esperientzia eskaintzen diete beste emakumeei eta gizarteari, eta ozen esaten diete inoiz izan direla indarkeriaren biktima baina gaur gainditu dutela eta beste emakume batzuentzako lagungarri izan daitezkeela. Pelikularekin, indarkeria jasan duten emakume guztiei eta indarkeriari aurre egiten ari diren guztiei egin nahi zaie omenaldia.”\nHemen uzten dizuegu ere filmearen trailerra:


Batera pentsatu - Politika - Berria\nEstaturik gabeko herrien artean Ipar Irlandakoa izan da Euskal Herrian modurik bateratuenean aztertu den azkeneko kasua. 1998ko apirilean, Stormont edo Ostiral Santuko hitzarmena sinatu zuten Erresuma Batuko eta Hego Irlandako gobernuek, eta Ipar Irlandako alderdi nagusi gehienek berretsi zuten. Bake prozesurako mugarria izan zen.\nEz ziren nolanahikoak edukiak: bide baketsu eta demokratikoak erabiltzeko konpromisoa, presoen kaleratzea, desarmatzeak, Erresuma Batuko armadaren kanpamentu askoren itxiera, herritarren gehiengoaren erabakiari errespetua, Ipar Irlandako Parlamentuaren sorrera...\nEuskal eragileentzat auzi erreferentea zen hangoa. Bazen antzekotasunik: estatuko «segurtasun» indarrak, lurralde zatiketa, autodeterminazioa, borroka armatua, presoak, errepresioa...\n1998ko haiek ere garai zailak ziren Euskal Herrian. Pixka bat lehenago —1997ko uztailean—, ETAk Miguel Angel Blanco PPko zinegotzia hil zuen. 1997ko otsailean, Espainiako hauteskundeetan ETAren Alternatiba Demokratikoa bideoa zabaldu zuela egotzita, HBko Mahai Nazionala espetxera bidali zuen Auzitegi Nazionalak —apirilean bermepean libre atera ziren, baina abenduan berriro barruan zeuzkaten, epaiketako zigorraren ondoren—. Kartzelatzearen aurka Bilbon izandako manifestazio batean Ertzaintzak bi lagun balaz zauritu zituen. 1997 hartan, Juan Carlos Hernando euskal presoa hilda agertu zen ziegan, Jose Luis Salegi iheslaria Mexikon hilik aurkitu zuten, ETAk Jose Luis Caso PPko hautetsia hil zuen...\nGarai gogorrak ziren, baina EAJk eta HBk elkarrizketaren bideari ekin zioten. PP zen Espainiako Gobernuan, eta Blancoren hilketaz baliatuta, biktimak erabiltzen hasi zen, Mayor Oreja «proiektu partekatua» sarri aipatzen... Bidea elkarlanean egin beharraz gehiago jabetu ziren euskal eragileak. Irmo ekin zioten. EAJk eta HBk, kasurako, sekretupeko batzar bat 1998ko ekainaren 6rako jarria zuten. Goiz hartan Ertzaintzak Ina Zeberio etakidea hil zuen operazio batean, baina EAJk eta HBk eutsi egin zioten bilerari.\nHBko Mahai Nazionalak Irlandako Foroa sortzeko proposamena egin zuen. Lehen batzarrean ia hogei eragile bildu ziren, 1998ko ekainaren 20an, Lizarran. Bilgunean EAJ, HB, EA, AB, Zutik, Batzarre, ELA, LAB, Senideak, Elkarri, Bakea Orain eta Eliza 2000 indar politiko, sindikal eta sozialak aritu ziren hizketan. Orduko irailean etorri ziren Lizarra-Garazi akordioa eta ETAren su-etena. Eta, besteak beste, Irlandako prozesuaren eraginez —IRAk ofizialki 2005ean jakinarazi zuen jarduera armatua utzi zuela—, ezker abertzaleak geroago egin zuen bere apustu estrategikoa, Loiolatik-eta igaro ostean.\nHamasei urte pasatu dira Irlandako Foroaren sorreratik, eta estaturik gabeko herrien artean orain beste erreferente batzuk daude Euskal Herrian; Katalunia eta Eskozia, nagusiki. Biok, ordea, ez dira bake prozesuak, baizik eta, demokrazian oinarrituta, burujabetza prozesuak. Baina Euskal Herrian gaur-gaurkoz ez dago haiek modu bateratuan aztertzeko topagunerik.\nEskoziak badu Erresuma Batuaren baimena independentzia galdeketa egiteko; irailaren 18an izango da. Kataluniak ez dauka Espainiako Estatuarena, eta aurreikus daiteke irailetik aitzina talka handia sortuko dela. Generalitateak, hain segur, irailean onartuko du Galdeketa Legea, eta azaroaren 9ko kontsultaren eguna ofizial egingo luke; Espainiako Gobernuak legearen aurkako helegitea aurkeztu, eta Konstituzionalak baliogabetu egingo du. Baina ez du ematen hor geratuko denik kontua. «Denborak oso ondo kudeatu behar dira», esan du David Fernandezek (CUP).\nEuskal eragileek, era batera edo bestera, begiratzen diote Kataluniako prozesuari. Eskoziakoa baino gertuagoa egiten zaie. Iazko Diadan han izan ziren alderdiak (EAJ, EH Bildukoak), Udalbiltza, sindikatuak (ELA, LAB), Independentistak sarea... Bakoitza bere kasa joan zen. Prozesu demokratiko eta independentistarekiko atxikimendu sozio-politiko-instituzional sendoa dagoela berresteko aukera eduki zuten. Kataluniaz hitz egiteko hartu-eman batzuk izan dira —adibidez, EAJk eta Sortuk hizpide izan dute euren bileretan; ez daukate iritzi bera—, baina modu zabal, antolatu eta bateratuan ez da bilgunerik sortu. Bakanak izan dira Euskal Herrian Kataluniako prozesu historiko honi buruzko hitzaldiak eta beste. Urkulluk, berriz, Aste Santuan aurrez hedabideei abisatzeke —eta gorbata barik— hartu zuen Mas Ajuria Enean, juntaizoari eite instituzionalegia eman gabe. Demokrazia, zilegitasuna eta elkartasuna bezalako balioak mahai gainean direla, Kataluniako herriarekiko pedagogia gutxitxo gurean, menturaz.\nAhots bateratuek normalki beti dute indarra. Esate baterako, Katalunian 2009ko hondarrean, estatutuaren murrizketaren aurretik, garrantzi kualitatiboa izan zuen hamabi hedabidek argitaratutako editorialak. Ezein prozesutan baldintzak erein egiten dira, ez datoz berez.\nIdatzi izan da: hangoak eragina izango du hemen. Halaber: estatua, haustekotan, Kataluniatik hautsiko da. Ondorioz, aritzekotan, herri gisa —kanpoko eta barruko noranzkoetan—, nola aritu Kataluniako herriko prozesuaren / gatazkaren aurrean?\nLidia Pujol katalan kantautoreak esan zuen duela urtebete: «Katalunian desberdin pentsa dezakegu, baina batera pentsatu behar dugu».


Lehen fasea amaituta, finalaurrekoak iritsi dira - Sakana - Guaixe.eus\nLehen fasea amaituta, finalaurrekoak iritsi dira\nGuaixe 2020-02-21 11:28\nAmortziaren eliobak eta Sakaña taldeko kideak, Otsagabian. NAF. BERTSOZALE ELKARTEA\nBardoak 2020ko lehen fasearen azken saioak jokatu ziren aurreko asteburuan, eta dagoeneko finalaurrekoen multzoak osatu dira. Martxoaren 29an hasiko dira fase berriaren saioak. Sakaña sakandarren taldeak hurrengo faserako txartela 'in extremis' lortu zuen Otsagabiako saioan\nMalerrekako Bertsonautak, Lesakako Arranopola, Leitzako Atekaberts komeni, Berako Lamixene, Barañaingo Hego haizea eta Sakanako Sakaña taldeek lortu dute Nafarroako Taldekako Bertsolari Txapelketako finalaurrekoetan sailkatzea. Aurreko asteburuan izan ziren lehenengo fasearen azken saioak. Otsailaren 29tik martxoaren 14ra jokatuko dira finalaurrekoak eta guztira sei saio eginen dira: Anizen, Tuteran, Atarrabian, Tafallan, Goizuetan eta Jaunsaratsen. Aurtengo berrikuntza finalaurrekoetako saioak normalean bertsolaritza iristeko zaila diren herrietan eginen direla da. Orain arte sailkatuen herrietan egiten ziren saioak.\nOtsailaren 29an jokatuko du finalaurrekoaren lehenengo saioa Sakañak Tuterako Beterri peñan, 19:00etan, Atekaberts komeni taldearen kontra. Buelta martxoaren 6an izanen da, 19:30ean, Atarrabiako Etxebeltza elkartean. Sakañak ostiralean jokatutako Otsagabiako saioan lortu zuen hurrengo saiorako txartela. Saio jokatua izan zen, izan ere, herrian erroak dituen Amortziaren eliobak taldeak irabazi zuen saioa, baina faseko sailkapenean berdinketa eman zenez, desenpatean irabazi zuten sakandarrek. Lehen fasean 26 puntu jaso ditu Sakañak, eta D multzoko bigarren sailkatua da, Lamixene taldearen atzetik.\nBertsonautak izan zen A multzoko hoberena eta Arranopola B multzoko hoberena izan da, 31 eta 32 punturekin, hurrenez hurren; beraz, finalaurrekoetako saioetan arerio izango dira. Anizko elkartean izango dute lehenengo saioa, otsailaren 29an, 19:00etan. Finalaurrekoetako bigarren saioa Goizuetako udaletxeko ganbaran egingo dute, martxoaren 14an, 18:00etan. Finalaurrekoetako hirugarren taldea D multzoko hoberenak, Lamixene taldeak, 28 punturekin, eta A, B eta C multzoetako bigarren sailkatuak, Hego haizea taldeak, 22 punturekin, osatzen dute eta lehenengo finalaurreko saioa Tafallako Aguazon peñan eginen dute martxoaren 7an, 18:00etan. Bigarrena Jaunsaratzeko udaletxeko ganbaran izanen dute, martxoaren 14an, 19:00etan.


Deustua 1911, jauntxokeriaren akaberaren hasiera (I) - Hektor Ortega - Uriola.eus\nDeustua 1911, jauntxokeriaren akaberaren hasiera (I)\nHektor Ortega 2015-03-05 08:49\n1911ko azaroaren 12an zerbaitek egin zuen krak Deustuan. Ahaltsuenek eratutako sistema ustela behera etortzen hasi zen. Jauntxokeriaren akabera hasi zen eguna.\nDeustuko Udaletxea. 1911.\nBigarren karlistada amaitu (1876) eta gero, foruak kendu eta Hego Euskal Herria Espainian zeharo integraturik gelditu zenean, artean nagusi ziren bando politikoak korapilatu egin ziren. Hurrengo urteetan karlisten arloan banaketak gertatu ziren (tradizionalistak, integristak...) eta liberalen zelaian ere beste horrenbeste pasatu zen: kontserbadoreak, liberalak (eta gero bereizketa gehiago: Canalejas, Moret edo Mauraren aldekoak, nor bere aldetik). Horrez gain, errepublikazaleak ere baziren eta gizarte aldaketek eragindako indar berriak azaldu ziren: sozialistak, alde batetik, jeltzaleak bestetik.\nHori dena esan eta gero, pentsa liteke Espainiako Errestaurazioa sistema demokratikoa zela. Bada, hala orduan nola XX. mendearen hasieran, demokraziaren bandera astinduta ere, ezta hurrik eman ere. Monarkia parlamentario hartan hauteskundeak egiten zituzten, bai, ugari, baina antzerki izena egokiago jantziko lukete ekitaldi haiek, oso urrun baitzeuden herritarrek libreki aukeratzeko eskubidetik. Batetik, bozka emateko eskubidea oso murritza zen (emakume guztiek ezin eta hasieran gizonezko askok ere ez). Bestetik, jauntxoek hamaika trikimailu eta amarru erabiltzen zituzten emaitzak haien aldera ekartzeko. Eta ekarri egiten zituzten. Batzuetan, lotsa barik.\nHala ere, gizartean indar berriak garatu ziren eta hazterakoan ez zeukaten jauntxokeriari aurre egitea beste biderik. Horietakoak izan ziren sozialistak eta jeltzaleak. Lekua egin behar zuten. Zeregin horretan 1911 urte erabakigarria izan zen Deustuan. Jauntxokeriaren aurkako borroka puri-purian zegoen, Bermeon batez ere (ikus Mikel Aizpuruaren 'Eta tiro baltzari' liburu interesgarria), eta Deustua laster lotu zitzaion.\nJauntxo handiak: Ibarratarrak\nGarai hartan herria zerabiltenak Bizkaian ere itzal handikoak ziren: Tomas Zubiria Ibarra eta Fernando Ibarra Revilla. Industrializazioaren ondorioz aberastutako oligarkia berriko kide nabarmenak ziren, hamaika administrazio kontseiluko kide eta buru, eta Deustuarekin lotura estuak zeuzkaten. Ez ahaztu gaur egungo Sarrikoko parkea Zubiriatarren Goieder jauregia eta etxaldea izan zela.\nGarai hartan Fernando Ibarra zen Bizkaiko Mauraren aldekoen buruzagirik ezagunena. Biak ala biak, besteak beste, diputatu aritu ziren Espainiako Gorteetan. El Pueblo Vasco egunkaria sortu zuten haien politikari babesa emateko. Espainiako monarkiari egindako zerbitzuen sari gisa, Alfontso XIII.ak noble titulu bana aitortu zien: Tomas konde egin zuen; Fernando, ostera, markes.\nDon Lino eta Sigarrobat\nEdozelan be, haiek ez ziren herrian aurpegia ematen zutenak. Hura konfiantzako mandatarien zeregina zen. Garaiko prentsan oso nabarmen agertu ziren haien izenak. Gaurko historialari batzuek 'agente electoral' gisa definitu dituzte. Jauntxo txikiak ziren. Batetik, don Lino, Lino Martinez, abadea eta, garai hartan, ardo-saltzailea (apaizgotik aparte eduki zuten urte batzuetan, zigortuta). 1911ko udan berriro izendatu zuten Deustuko Done Peri elizako koadjutore baina azkenean Elizak atzera egin zuen eta kargutik kendu zuen.\nBestetik, ezizenez besterik ezagutzen ez ditugun beste batzuk: Sigarrobat (Borja Sarrionandiak La II República y la Guerra Civil en Deustu liburuan Prudencio Eguzkitza zinegotzia zela iradoki zuen) eta Pidopalabra. Horiek gobernatu zituzten Deustuko udaleko kontuak XX. mendearen hasieran Zubiria eta Ibarraren aginduetara eta, jakina, haien mesedetan.\nZelan egin zuten? Kazikismoak pizgarriak eta presioak erabiltzen ditu jendea bere alde ekartzeko. Pizgarri izan daitezke, adibidez, ugazabek eta lurjabeek haien langile eta maizterrekiko portaera hobetzea, administrazioarekiko harremanetan inoiz laguntzea, bestelako kontuetan babestea... Baina XX. mendearen hasieran itzal hori ez zen nahikoa izaten eta kapitalismoaren aroko pizgarririk handiena erabili behar izaten zuten. El Liberalen 1910ean argitaratu zutenez, aurreko hauteskunde bezperan Bilboko kontserbadoreak dirutza eraman zuten Deustura garaipena bermatzeko. 1911n, berriz, egunkari horretan bertan idatzi zutenez, “elizate honetan alde aurretik jakiten da bozka zegan egongo den”.\nBestelako bidea presioak eta beldurra ziren. Horretatik ere erabili ei zuten, barra-barra. Adibidez, behin hauteskunde bezperan oposizioko kideak atxilotzeko agindua eman ei zuten. El Liberaleko korrespontsalak idatzi zuenez, 1910ean Elorrietako familia batzuen umeak La Salle ikastetxetik egotzi zituzten ezkertiarren semeak zirelako. Erabaki haren atzetik Don Linoren eskua ikusi zuten.\nHoriek guztiak ez zitzaizkien nahikoa izan Deustuan 1911ko azaroaren 12an.


Sistema aldatu beharra dago, klima ez! | LAB SINDIKATUA\nEkintza Soziala Ekosozialismoa Sistema aldatu beharra dago, klima ez!\nSistema aldatu beharra dago, klima ez!\n"Baditugu alterbatibak: Sistema aldatu, ez klima!" lelopean larunbatean, azaroak 28, manifestazioa egin genuen Bilbon kapitalismoak gure bizitzak eta ama-lurra mehatxupean jartzen dituela salatzeko eta alternatibak aldarrikatzeko. Gaur hasten den Pariseko COP21 Gailurraren bezperetan mundu mailan burutu diren mobilizazioekin bat egin genuen Euskal Herrian ere.


Nafarroa Gaur - hamaika telebista - Page #2\nEmakumeen aurkako indarkeriaren aurrean Iruñeko Udalak hartutako jarrera gaitzetsi du Indarkeria Sexistaren Aurkako Plataformak. Enrique Maia alkateak sexu indarkeriaren aurkako kanpaina "edukiz hustu" duela salatu dute: “Kanpaina benetako iruzurra da. Berandu eta gaizki iritsi dira, berandu eta gaizki iritsi diren bezala auzoetako jaietara”.\nHorrez gain, erabakiak “alde bakarrez eta ekarpenak egiteko aukerarik eman gabe” hartu dituztela salatu dute.\nAzkenik, talde feministek maiatzaren 12an izan zuten kanpainaren berri, udalaren aldetik. "Orain arteko kanpainetako esku gorri ikonikoa bigarren mailan utzia zuten, ohiko leloa ere desagertu zen, eta sanferminekin loturarik ez duen beste bat proposatu zuten: 'Aske, ni beti aske'. Horrez gain, esan ziguten ez zituztela ohiko euskarriak erabiliko: iragarkirik ez garraio publikoan, ez bideorik, ez irrati-telebistarako piezarik, ezta agertokietan jarri beharreko afixarik ere".\nGuzti honen aurrean, talde feministak sanferminetako sexu erasoen aurkako mahaitik altxatzeko erabakia hartu dute.\nEkainaren 5ean ospatu da Amaiuraldia. Joseba Asiron historialariak berak aurkeztu du ekimena Donostian. “Festa zoragarria izango da. Aisia eta aldarriak bat egingo dute Baztanen” nabarmendu du lepo den aretoan.\nMilaka nafarrek euskararekiko diskriminazioarekin bukatzeko eskatu diote Gobernuari. Euskalgintzaren Kontseiluak deiturik, PAI legearen aurka eta euskararen eta justizia sozialaren alde hartu dituzte Iruñeako kaleak. Nafarroako Gobernua prestatzen ari den Merezimenduen dekretuaren eduki baztertzaileei desadostasuna adierazteko eta eskubide berdintasuna aldarrikatuz Paul Bilbao Euskalgintzaren Kontseiluko idazkari nagusiak zera azpimarratu du: “Oso larria iruditzen zaigu euskararen ezagutza kontuan hartu ez eta Nafarroan berezkoak eta ofizialak ez diren hizkuntzenak baloratzea”. Ikasketa bukatzerakoan, ikasleen %60k euskararen inguruko noziorik ez duela gaineratu du.\nUnion Tutera futbol taldeak ereserki berria estreinatu du. RedOX punk-rock taldeak jarri dio musika Erriberako futbol taldeari, Pablo Gimenez eta Tuterako Gaiteroen laguntzarekin. Bideoklip osoa ikusgai, hemen.\nMaiatzak 7rako manifestaziora deitu du Euskalgintzaren Kontseiluak, hainbat bazkiderekin batera, besteak beste, AEK, IKA, Sortzen, Topagunea, Euskal Herrian Euskaraz eta Emun, bai eta Hizkuntz Eskubideen Behatokia ere.\nKontseiluak oso larritzat jo du Nafarroako Parlamentuak PAI programa eredu bihurtzeko hartutako erabakia. “Berdintasunaren kontrako beste eraso bat da” azpimarratu du. Horregatik, Nafarroako Gobernua prestatzen ari den dekretu baztertzailearen eta herritar guztion eskubideen alde Iruñeko kaleak betetzeko manifestaziorako deialdia egin du. Antoniutti Parketik abiatuko da 17:30ean.\n'Zuti gitezen berriz!' lemapean jendetza batu da Baigorrin Nafarroaren Egunean\n‘Zuti gitezen berriz!’ lemapean jendetza batu da Baigorriko herrian, Nafarroaren Egunean. Desfileak, dantzariak, basaldunak, txistulariak… giro ezin ederrez busti da Baigorri bi urteko etenaren ondoren. Nafarroaren Eguna 1979an antolatu zen lehen aldiz. Ordutik sekula ez du hutsik egin Covid-19a iritsi arte. Horregatik, ‘Zuti gitezen berriz!’ leloarekin, Nafarroaren Egunaren itzulera islatu nahi izan da.\nRotten XIII talderen 'Noain' abestiaren bideoklipa. Noaingo batailaren 500. urteurrena erreferentzia eginez, Nafarroa Berriz Altxa herri dinamikarentzat eginiko lana da. Ez galdu bideoklipa!\nEuskararen aldeko aldarriz bete dira Sarrigurengo kaleak\nDozenaka haur eta nerabek euskararen alde egin dute lasterka Korrika Txikian.


Baloreak transmititzen - Worldnews.com\nReal Sociedad Fundazioak eta Zubietako harrobiko futbolak helburu bat dute eta honengatik egunero lan egiten dute: gure jokalari gazteen formazio integrala. Harrobi txuri-urdinetik pasa ondoren, jokalari hobeagoak izatea lortu nahi da eta, batez ere, pertsona hobeagoak izatea. Realeko harrobiaren futboleko teknikoek egunero\nBerdintasun eta Kontziliazio Kongresuan azaldutako ekarpen eta esperientzien balioa goraipatu du Markel Olanok (Diputación Foral de Gipuzkoa)\n(Source: Diputación Foral de Gipuzkoa ) Diputatu Nagusiaren Kabinetea Gaurko saioan, Islandia eta Norvegiako ordezkariek arlo honetako politika aitzindariak jarri dituzte...\nGobernantza eta Gizartearekiko Komunikazioa Obrek bost hilabete irautea espero da, eta puntu honetan udan bereziki ohikoak diren auto-ilarak ekiditea ahalbidetuko dute...\nHarrobiaren paper ona lehiaketa azken asteburuan (Real Sociedad de Futbol SAD)\n(Source: Real Sociedad de Futbol SAD ) Asteburu honetan gure harrobiko zenbait taldek jokatutako txapelketekin, denboraldia amaitutzat eman da gure jokalari gazteentzat....\n"Aurrera pausoak eman ditugu jokalarien formazioan" (Real Sociedad de Futbol SAD)\n(Source: Real Sociedad de Futbol SAD ) Gure harrobiko talde guztiek merezitako oporrak dituzte orain. Behin denboraldia amaituta, atseden hartu eta pilak kargatzeko unea da...\n(Source: Real Sociedad de Futbol SAD ) Gure harrobiko talde guztiek merezitako oporrak dituzte orain. Behin denboraldia amaituta, atseden hartu eta pilak kargatzeko unea da datorren kurtsoari begira. Luki Iriarte, Realeko harrobiko futboleko zuzendariak, Real Sociedad TV-rekin hitz egin du gure taldeek osatutako urteari buruz. Informazio integralarekin harrobiko jokalarien...\nDiputatu Nagusiaren Kabinetea Foru erakundeak duela 80 urte Estatu kolpearen eta ondorengo gerraren ondorioak pairatu zituzten emakumeak omenduko ditu hil honetako 29an Gipuzkoako Foru Aldundiak bere programa indartu du memoria historikoaren esparruan, emakumeei merezi duten ikusgarritasuna ematea xede. 'Orain arte bigarren planoan geratu izan gara beti eta, hori dela eta,...\nAste itxiera polita \_'Udara Realarekin\_' (Real Sociedad de Futbol SAD)\n(Source: Real Sociedad de Futbol SAD ) Dibertsioko aste berri bat amaitu da 'Udara Realarekin' ekintzan. Real Sociedad Fundazioak antolatzen duen programaren laugarren astea itxia da gaur, bost egun bikainak. Gazteek disfrutatu dute, kirola egin dute, lagun berriak egin dituzte eta primeran pasa dute ekintza guztiekin. Denetan adiskidetasuna, solidaritatea, taldeko lana,......


Eserlekuak prest kafetegi eta tabernetan - Aia orio - Karkara.eus\nEserlekuak prest kafetegi eta tabernetan\nOnintza Lete Arrieta 2020-12-12 08:51\nGoxoki kafetegian herritar bat gaur goizean (Onintza Lete Arrieta)\nEsnatu da eguna, makur esnatu ere, baina herriko kafetegi eta tabernak prest daude bezeroak terrazan nahiz barruko mahaietan hartzeko. Bazen 08:00etarako kafea egunkaria irakurriz lasai hartzen ari zenik ere han-hemenka. Babesean dauden terrazak ere pronto zeuden ordu horretarako.\nEguerdi aldera nabarituko da herritarren joan-etorria herriko taberna eta ostalaritza establezimenduetan, baina goizean goiz ere nabaria zen aldea atzotik gaurrera. 08:00etarako bazen kafea lasai ederrean kafetegi barruko goxotasunean hartzen ari zenik, kanpoko eguraldi makurra saihestuta.\nBabesean dauden terrazak ere, prest zeuden herritarrak hartzeko. Horietan ez dago edukiera mugarik, gainera; hau da, terrazak bete egin daitezke, baina gehienez seiko taldeak elkar daitezke.\nHemen ikus daitezke aplikatuko dituzten neurri berri guztiak, bai tabernei eta jatetxeei dagokienez, bai mugikortasunari dagokionez. Izan ere, gaurtik aurrera baimenduta dago zirkulazio librea Gipuzkoa barruan, hilaren 23ra arte. Gabonetako egunetan malgutasun gehiago egongo da hainbat gauzatarako.\nBeheko irudietan, Salatxoko eta Aterpeko terrazak, bezeroentzat prest.


Cristina Uriarte Hezkuntza sailburuak pasa den urrian berretsi zuen 2020ko lehenengo hiruhilekoan hezkuntza lege berria izango zuela EAEk, baina proiektuaren ordura arteko ibilbidea ikusita, inork gutxik espero zuen halakorik. Uriartek zazpi urte daramatza legea iragartzen, Jaurlaritzak pasa den legegintzaldirako jarritako helburu handia baitzen, baina ez du lortu.\nHasieratik oso mesfidati hartu zuen lege berriaren albistea eskola publikoaren defentsan dabilen hainbat eragilek: laburrean, legeak eskola kontzertatuak bere barne hartzeak eskola publikoaren kalterako izango dela uste dute eragile horiek, eta garbi dute eskola publikoak lehentasuna izan behar duela. Hala, ikastetxeen finantzazio eta baliabide banaketa berri baten aukera txinparta izan da, publiko eta kontzertatuen arteko harremana gaiztotzeko. Ikasleen segregazioa izan da harreman mikaztu horren joko-zelai nagusietakoa –premia bereziak dituzten ikasleak batez ere eskola publikoak hartzen ditu, eta ez duela behar bezala jokatzen leporatzen dio eskola publikoak kontzertatuari–.\nHorren aurrean, zer egin du Jaurlaritzak? Eskola publiko eta itunpekoekin bilera bat bestearen atzetik? Arantzatsuak diren gaiei buruz behin eta berriz eztabaidatu? Bada, ez\nHorren aurrean, zer egin du Jaurlaritzak? Eskola publiko eta itunpekoekin bilera bat bestearen atzetik? Arantzatsuak diren gaiei buruz behin eta berriz eztabaidatu batzuekin eta besteekin? Lege egonkor bat ziurtatzeko alderdi politikoekin aliantzak bilatu? Bada, ez: Heziberri onartu zenean bezalaxe, eta Hezkuntza Sailari beste prozesu eta krisi ugaritan leporatu zaion moduan, oraingoan ere hezkuntza komunitatea erabakiguneetan aintzat ez hartzea eta aldebakartasunez jokatzea egotzi diote. Sei urte luzeren ostean, 2019ko urrian hausnarketarako dokumentua aurkeztu zuen Cristina Uriartek legebiltzarrean, alegia lege-proiektu ere ez den dokumentu bat, administrazioak eta haren adituek prestatua, eta horretaz hitz egiteko bi bilerara deitu zituzten hezkuntza arloko norbanako batzuk, eta ondoren Euskadiko Eskola Kontseiluak onartu zuen dokumentua. Alderdi politikoekin ere ez zuen aurretik eztabaidatu.\nEmaitza, inor gutxi asetu duen zirriborroa: hain oinarrizkoa den finantzaketa arloari buruz, adibidez, ez du ezer esaten; eztabaidaren muinean dagoen eskola-segregazioa ere azaletik jorratzen du, neurri zehatzik proposatu gabe –urtebete lehenago, Zubiak Eraikiz plataformak eskola-segregazioa gainditzeko legebiltzarrean aurkeztutako lege proposamena atzera bota zuen Jaurlaritzak, argudiatuz hezkuntza lege berriak helduko ziola gaiari–; irakasleen egonkortzeari buruzko zehaztapenik ere ez…\nUriartek jarraituko al du Hezkuntzaren gidaritzan, EAJ-PSEk gobernatuz gero, ala beste norbaitek hartuko du barkuaren zuzendaritza, hezkuntza komunitate osoa kezka handiz irailera begira dagoen honetan?\nAurrekari hauekin, zaila da jakitea legegintzaldi berrian zer gertatuko den lege asmoarekin. EAJ-PSEk gobernatzen jarraituz gero, helduko diote patata beroari ala bazterrean utziko dute? Azken finean, zereginik ez da falta Hezkuntza arloan, eta zortzi urteotan Cristina Uriartek fronte ugaritan aritu behar izan du: azkena, COVID-19aren harira Hezkuntza sailetik egin den gestioa, oso kritikatua. Uriartek berak jarraituko al du Hezkuntzaren gidaritzan, EAJ-PSEk gobernatuz gero, ala beste norbaitek hartuko du barkuaren zuzendaritza, hezkuntza komunitate osoa kezka handiz irailera begira dagoen honetan?\nKanal hauetan artxibatua: EAEko hauteskundeak 2020 | Hezkuntza | Eusko Jaurlaritza | Heziberri 2020


Bost egun koreografia bat asmatu eta jendaurrean azaltzeko — dantzan.eus\nHemen zaude: Hasiera › Hemeroteka › Bost egun koreografia bat asmatu eta jendaurrean azaltzeko\nBost egun koreografia bat asmatu eta jendaurrean azaltzeko\nDonostia 2016 Europako Kultur Hiriburua proiektuaren babesarekin 'Five days to dance' proiektua garatzen ari dira Egape Ikastolan\nUrnietako Egape Ikastolako DBH 3.eta 4. mailako ikasleek ‘Five days to dance’ dantza komunitarioko ekimena jarriko dute martxan, Urnietako Udalaren eta Donostia 2016 Europako Kultur Hiriburua proiektuaren babesarekin. Bi koreografo Urnietako Egape ikastolako ikasgeletara hurbildu dira aste honetan eta ikasleei iragarri diete bost egun dituztela eszenatokira igo eta dantza egiteko.\n‘Five days to dance’ ekimenak gorputz espresioa erabiliz koreografia bat aurrera ateratzeko asmoa du. Horretarako bost egun eta bi koreograforen laguntza dute gazteek. Aste honetan egunero dantza eta gorputz adierazpena landuko dituzte eskola orduetan Kiroldegian. Ondoren, ikasleek esperientzia honen emaitza aurkeztuko dute jendaurrean Saroben.\nGizartea lengoaia ezberdin batekin ulertzeko begirada berri bat proposatzen du ’Five days to dance’ proiektuak. Erronka hau bera planteatzen dute koreografoek, astero, Europako hiri desberdinetan. Wilfried Van Poppel holandarra eta Amaia Lugeight euskalduna dira koreografoak. Bremendik datoz eta hainbat herrialdetan garatu dute jada proiektu hau. Pina Bausch, Susanne Linke edo Urs Dietrich-ekin lan egin dute bi dantzariek eta orain sekula dantzatu ez duen jendearekin lan egitea erabaki dute.\nDantzaren koordinazioaz Edu Muruamendiaraz arduratu da eta guztira 85 gazte parte hartzen ari dira proiektuan. Astebeteko esperientzia da eta emaitza jendaurrean aurkeztuko dute larunbat honetan, bi emanalditan, lehenengoa 16:30ean gurasoei zuzendua eta 18:00etan herritar eta zaleei irekia.\nEgape Ikastolako ikasleak larunbaterako koreografia entseatzen. / JUANEFR


Nortasuna Sarean | Jardunaldia\nEman izena JARDUNALDIAN:\nNS DOAKOA ETA EUSKARAZ DA!\nSarean egotearen abenturan, enpresen edo proiektuen bidelagun izan nahi dugu.\nEnpresa txiki, ertain nahiz handi baten ardura digitala duten eta erakundearen nortasuna sarera eramateko ardura dutenei zuzenduta dago jardunaldia. Digitalki egiten den lana eraginkortasunez egiteko laguntza behar duten horientzat da gure Nortasuna Sarean.\nJardunaldiaren inguruko berriak jaso nahi dituzu?


- otsailak 22, 2018\nAstebete gripiakin ohean, hurrengo astian ere gripian ondorixuekin oso jodiduta, eskiatzera jun eta esginze bat in nuan. Horren ostian, beste astebetian ezer ere inbe, eta allau zan urteko lasterketa kuttunenetarikua. Euskal Herrixan barruan, mendi mendixan pisten babesipe eta lagun artian antolatzen dan lasterketa da hau, eta nik nahixo hori, zeozer itxiarren lasterketa deskafeinatu bat itxia baino.\nAutobusa zain, gu aurrera abantau ginan. Zapaturako kronoigoera bat zauan aurrikusitxa Keletara. Pagadi elegante batetik gora zijuan bidia, oso teknikua, haseran elur gutxi, zubi bat pasau biharra, maria buelta asko eta batzuk oso zailak. Ez zan pistetan itxen dan indar erakustaldi normal bat izan, ez.\nLehenenguak lehian. Lariz ikusi ere ez da itxen, aurrerago\nNere egoera ez zan dana ematekua, 3 aste ezer inbe nentorren, eta orkatillak minik ez hartzeko intentzioz. Nere burua nola zuan ikustera nentorren. Aurten ere pierrarako hartu gaitxue, baina negu neguan ixa hilabete geldik egotian, ez nenguan ospakizun askotarako. Aber gorputzan nola erreakzionatuko ote zuan zalantza handixekin nauan gainera. Beraz, ba ia Pierrako izenematian ordainketa in edo ez erabaki bihar naban hotz hotzian bi egun hauetan\nUrten ere lasai urten nintzan, indarrez sobra askoripe. Urten eta segitxuan eski berrixen talonera bat biratu eta itxi egin jatan, jeitsierako posiziuan jarri jatan. Gelditxu, eskixa atara eta berriz ere ondo jarri eta abanta!! Gero berriz zubixa pasau bihar jendez lepo. Baina tira, horixe ere pasau genduan. Derrepente halako haize pila sartzian biriketan arnasbidiak nahiko tapauta sentitxu nitxuan haseran, baina ibilbidia oso teknikua zanez, nahiko lan txukuna in nabala iruditxu jatan. Nik motor askorik ez, ibilbide teknikua daonian ataratzen dot burua\nJeitsi, dutxau eta 3. denbora hasten da!!! Txistorra, hirugiharra, garagardo edo ardaua nahi beste, eta ondoren Jotan gurasuenera bisitxan, urteroko legez.\nTereri esan arren ez ginala bazkaltzera geratuko, azkenian geratu, jan, kafia, patxarana, ... purua bakarrik falta, kar kar kar\nLehenengo igoera bezperako kronoko igoera bera zan. Ondoren Jon Zakilen bentaraino bajatzen ginan, eta hortik Kortaplana (lakoran aurretontorra), hemendik Lakoraraino, eta ipar ekialderuntz jeitsiera egin ondoren El Ferialeko eski pistetan bukatzen zan lasterketa. 2000m positibo eta nahiko luzia zala esan omen zaben breafingian\nEta halaxe urten ginan. Neri bezperako izerdituak mesede egin zidan eta motorrakin pixka bat soltio urten nintzan; lasai baina ondo. Erreka pasatu eta bezperan bezela, talonera blokeatu jatan, eta eskixa soltatu eta berriz ere jarri nuan. Amorrua bai, baina ez nitxuan posizio gehixegi galdu. Aitzakixa zan, ze gero goruntz ezinian nijuan, baina tira, aurreko astian aldian indarrez sobran, kar kar kar\nElur gutxi ikusi arren, lasterketa markatu zaben bidetik elur nahikua zauan eta kalidade oso onekua, azpixan gogortxua eta gainian hautsa zm batzuk\nLakorak, barreneko tontorreraino ginduazen, parian bigarren kranponeo zatixa\nEta nahiko justu allau nintzan Iñigon aurretik helmugara. Azkenian Tep Ton egin nuan. Oso gustora, aurreko astiak nola jun zian ikusitxa. Halere, ez nago nere onenian. Orkatilleko minez bukatu nuan eguna. Oin ikusi bihar nola ebolluzionatzen doten hurrengo egunetan, ze pierrara juteko bi aste gogor entrenatzen tokatzen dia, orkatillak lagatzen badia behintzat\nBromak aparte, Javik urtetik urtera sasoi hobia, eta nik aurten hiru astetako geldialdixa eginda, eta orkatilla izurrauta ezin entrenatu, aurten doble goma jarri biako juagu.


Bermeok gozatzeko plan ugari eskainiko ditu: Gaztelugatxe, prozesioak, itsas ibilbideak, Nordic Walking, Arrantzaleen museoa eta beste asko\nBermeok eskaintza turistiko zabala eskainiko du Aste Santuan, eta gure herrira datozen bisitariek eta herritarrek naturarekin gozatzeko eta gure kultura eta nortasunean murgiltzeko aukera ugari izango dituzte: Gaztelugatxe, prozesioak, itsas ibilbideak, Nordic Walking ibilbideak, Arrantzaleen Museoa…. Gainera, Bermeoko Udalak Gaztelugatxeko ermitan informazio puntua ezarriko du eta bisita gidatuak eskainiko ditu dohainik apirilaren 13tik 28ra, apirilaren 15ean eta 23an izan ezik.\nEkimen horien berri eman du gaur prentsaurrekoan Bego Gangoitik, Turismo arduradunak. Bertan, azaldu duenez, ermitaren ordutegia 11:00etatik 18:00etara izango da. Bisita gidatuei dagokienez, 12:00etatik 17:00etara orduro eskainiko dira euskaraz (12:00, 14:00 eta 16:00) eta gaztelaniaz (13:00, 15:00 eta 17:00).\nGangoitik adierazi duenez, bisita gidatuek “Gaztelugatxeko San Juan, gure historia eta istorioak, berarekin lotuta dauden tradizio, jaiak eta ohiturak, bere ingurumen balio izugarria eta itsasoarekin, arrantzaleekin eta Bermeorekin duen lotura ezagutzeko aukera paregabea eskainiko dizkie inguruko zein kanpotik datozen bisitariei”.\n“Hortaz, pertsona guztiak gonbidatzen ditugu bisita horiek egitera eta bermeotarrontzako hain berezia den Gaztelugatxerekin gozatzera; izan ere, toki zoragarria da bai bere paisaiaz gozatzeko eta baita bere historia ezagutzeko ere”, azpimarratu du.\nGangoitik gogoratu duenez, aforoa kontrolatzeko eta masifikazioa saihesteko, Gaztelugatxera joateko ezinbestekoa da erreserba egitea. Tiketak eskuratzea dohainik da eta internet bidez ( https://www.tiketa.eus/gaztelugatxe/) era erraz batean eskura daitezke. Ildo horretan, bisitariei Gaztelugatxera igotzeak ahalegin fisikoa eskatzen duela gogoratu die; izan ere, aldapak igo behar dira eta 241 eskailera; hortaz, oinetako erosoak eramatea komeni da. Era berean, ordu puntak saihestea (12:00-14:00) gomendagarria dela adierazi du.\nEra berean, Gaztelugatxera autobusez joatea gomendatu du Bego Gangoitik, izan ere, laugarren urtez, Bermeotik Gaztelugatxeko San Juanera joateko autobusa egongo da. 2016an eta 2017an autobusa Bermeoko Udalak jarri duen arren, iaz eta aurten Bizkaibusek eskainiko du zerbitzua apirilaren 13tik 28ra arte eta Bermeotik 10:00etatik 20:00etara orduro Gaztelugatxera autobusa irtengo da.\nTurismo aktiboa, naturala eta kultura\nEra berean, Aste Santuan, Bermeon, besteak beste, itsas ibilbideak egiteko aukera izango dute Bermeora datozenek eta, besteak beste, Gaztelugatxe bisitatzeko aukera ederra eskaintzen dute itsasoari lotuta dauden turismo aktiboko enpresek.\nBestalde, Bego Gangoitik azaldu duenez, Santa Eufemia eta Santa Maria elizak eta San Frantzisko eliza eta bere klaustroa bisitatzeko, Arrantzaleen Museoa, Tribisburuko nekropoli erromatarra ezagutzeko eta Aste Santuko prozesioak (apirilak 19, barikua, 11:00 eta 18:00) ikusteko aukera egongo da Aste Santuan. Prozesioei dagokienez, Gangoitik gogoratu duenez, Bermeon kostalde guztian egiten diren bakarrak dira eta historia handiko prozesioak dira; izan ere, Bizkaiko eta Gipuzkoako zaharrenetarikoak dira, orain dela 450 urte egiten baitira. Aste Santuko eguenean, barikuan eta zapatuan prozesioko pausuak ikusgai egongo dira Santa Maria elizan goizez eta arratsaldez.\nHorrez gain, Arrantzaleen museoan ‘Arrainak Bermeon: izena hartu ta izena emon’ erakusketa izango da eta apirilaren 23an, 24an, 25ean eta 26an 11:00etatik 13:00era umeentzako ‘Pazkoa tailerrak’ izango dira.\nIldo berean, itsasoaz gozatzeko hainbat ekimen (piragua, stand up paddle, bela…) egiteko aukera eskainiko da Bermeon eta kirolarekin eta gure mendi eta inguru izugarriarekin gozatu nahi dutenek “Nordic Walking’ ibilbideak egiteko aukera izango dute. Gainera, “Pintxo-potean ondo pasatzeko eta Bertoko produktuak eskuratzeko eta dastatzeko ere aukera egongo da giro paregabean gure herrian”, gaineratu du.\nBermeoko Turismo arduradunak adierazi duenez, Bermeoko turismo web gunean (www.bizibermeo.eus) eskaintza turistiko horren guztiaren berri emango da; eta, bertan, ordutegiak, lekuak, prezioak eta harremanetarako kontaktuak jakinaraziko dira. Horrez gain, Bermeoko turismo bulegoan (94 617 9154) informazioa jaso ahal izango dute herritarrek eta bisitariek.\n“Gainera, Urdaibai osoko eskaintza turistikoa eskuratu ahal izango da; izan ere, Bermeo, Mundaka eta Gernikako turismo bulegoek eskaintza turistiko bateratua argitaratu dute, gure eskualdeak eskaintzen dituen aukera guztien berri emateko, besteak beste, Bird Center eta Ekoetxea”, adierazi du Bermeoko Turismo bulegoko arduradunak. Ildo horretan, gogoratu duenez, “trenak eskualdea bisitatzeko aukera ederra eskaintzen du”, gaineratu du.\nAzkenez, Gangoitik pertsona guztiak gonbidatu ditu Bermeo eta Urdaibai ezagutzera Aste Santuan, izan ere, “leku benetan zoragarriak ditugu; eta paisaiaz, kulturaz, gastronomiaz eta aisialdiko ekimen ezberdinekin ondo pasatzeko aukera izango dute bisitatzen gaituzten guztiek”.


16/02/2020 Azken hitza ez da gurea - Alex Txikon\n16/02/2020 Azken hitza ez da gurea\nBlog » 14 » 16/02/2020 Azken hitza ez da gurea\nGaizki ez banabil gaur igandea da, otsailak 16. Esfortzu handiko hiru egun daramatzagu. Hilaren 14an Khumbu-ko ur-jauzia hornitzen izan ginen 9 orduz, gogorra bezain zirraragarria. Kanpamentu basera bueltatu, ordu gutxi batzuk deskantzatu eta barriro martxan. Otsailaren 15, goizaldeko 2:15, iada zutik jaude Pechhumbe, Geljen Lama, Nurbu, Oscar eta ni. Gau eder honetan 2.kanpamenturutz goaz urduri eta logura pixkatekin; oso kargatuta baia erritmo onean. Ilbeheran dagoen ilargipean goaz, zeinek bailara osoa margozten duen argi liluragarriaz; ezin duk argazkiak egiteari utzi. Pribilegiatu hutsak garelakoan nago.\n1.kanpamentutik pasatzerakoan pizkat gehiago kargatzen gara. Oscar ziztu bizian doa, irribarretsu eta indartsu; oso gizon gogorra da. 2.kanpamenturako kilometro bat falta zitzaigula ordea, bere pausua zeharo aldatzen da. Gaizki sentitzen da, koordinazio falta, minduta... Edema larri bat jasaten ari dela konturatzen naiz. Erabakiak hartzeko unea da: guztiaren gainetik, gogorrak eta ausartak izateaz gain nor bere burua jaizteko gai izan behar garela esaten digute; baina bere egoeran Khumbu-ko ur-jauzia igarotzeak heriotzara eraman dezake. KB dauden Sergio ta Diegori komentatzen diet nik ez dudala Oscar ur-jauzia motxila batetik rapelatzen ikusten. Beraz, 2.kanpamentuan beste gau bat eutsiko dion konfidantzarekin, hurrengo goizerako helikoptero bat eskatzera arriskatzen gara; beste aukera, serac arteko arrakaletan sartu eta gaua negu hotzean igarotzea baita vivac eginez, ezin arrikutsuagoa. Oso bilurtuta gaude guztiot nire pentsemandu bakarra da “mesedez geratu dadila guztia amets gaiztoan...”\nBion motxilak lepoan hartu eta abesti bat datorkit burura : “suela de alpargata”, abesti oso polita baina zerikusirik ez duena bizitako unearekin; ordea, benetako garai gogorrez eta amore emateak heriotza esan nahi duela dizkio. Azken finean gu hemen plazer hutsez gaude... Hala ere, motibatu egiten nau ideiak argitu eta borroka griña piztu. Azkenean 2.kanpamentura iristen gara, non Antonio Cid Oscarren lagun den medikuari deitzen diogu, berak emango dizkigu berau zaintzeko pausuak baita zein medikamentu eman. Zorionez, azkar erantzuten du. Pertsona zoragarria izateaz gain, Oscar suhiltzailea da ta hori kontutan hartzekoa da. Bere tokia bete eta guztia eman du momentu oro baina holako gauzak gertatu egiten dira eta altuera hauetan oso larriak izan daitezke. Batzuetan ez da gai bizitako momentu latzak gogoratzeko. Nekez lo egin dut bera zaintzen... Psikologikoki oso momentu gogorrak diren arren eutsi egiten dugu. Goizeko 7:40etan helikoptetoa agertu eta Oscar darama 2.kanpamentutik aitaren batean, Hollywood-eko pelikula batean bageunde bezala. Minutu gutziren barnean badakit Oscar berpiztu egin dela. Laster jakinarazten didate Katmanduko ospitalean dagoela eta modu egokian eboluzionatzen duela. Guk berriro arnasten dugu.\nHornikuntzak hartu eta gorantz goaz barriro Pechhumbe, Nurbu eta Tenzen Lama. Ez dago haizerik baia hotz asko egiten du. Bailaren gora Lhotseren itzalak irensten gaitu rimaya-ra iritsi arte, mandoak bezala goaz. Behatzak txingurriturik, ia edan ez lorik egin gabe, 3.kanpamenturako bidea ekipatzen hasten gara. Lothe-ren mendebaldeko pareta higatutik harriak etengabe jauzten dira. Eutsi eta pare bat saiakera egiten ditugu baia NO haizeak kalte egiten digu; gainera, 8.000 metrora ere haize bolada gogorrak dabiltzala ohartzen gara. Gelditu egiten gara. Onik gaude eta eutsi egingo diogu, beti bezala, gure onena emanda baia burua hotz eta zehaztasunez. Apaltasunak alde batera utzita, eraginkorrak eta estratega onak gara hala ere, azken hitza ez da gurea..\n15. 31/12/2019 of Antarctic Alex Txikon Urte amaiera - Islamabad hurbiltzen bidaiariek\n16. 20/12/2019 Itsaso lodia, errepideak eta lagun zaharrak proiektu berrietan\n17. 10/01/2020 Espedizionarioak!\n18. 14/01/2020 Juanra Madariaga Antartikako Kronika\n19. 17/01/2020 Alex Txikonek gaur Himalaiarako bidea egiten du\n20. 05/01/2020 Espedizionarioek laguntza humanitarioa Askole herrira bidaltzen dute